Breizh-Vras - Wikipedia\nBreizh-Vras a zo anv Breizh, pa vez kaoz anezhi gant broadelourien vrezhon 'zo, hervez unan eus ar raktresoù broadelour brezhon niverus a zo hag a vije krouiñ ur Vreizh vrasoc'h eget m'eo hiziv an deiz.\nEn istor ar brezhoneg ez eus anv eus Breizh-Vras en un doare poblek pa vez kaoz eus Breizh-Veur, da lavarout eo enez Vreizh. Hiziv avat e tiforc'hier meizad Breizh-Veur, kevatal d'ar Great Britain saoznek, diouzh hini Breizh-Vras a zo anv ur vro vrezhon hunvreet war ar c'hevandir. Hervez damkanioù 'zo e vije reizh mennout kement-se dre ma vije bet douaroù perc'hennet gant rouantelezh Salamun e Kornog Bro-C'hall, evit lod all e vije reizh dre ma ne vije kudenn ebet oc'h aloubiñ Bro-C'hall p'he deus-hi aloubet Breizh. An trede damkan anavezet a zo hini al lec'hanvadurezh. Gwir eo, kavout a reer evel-se anvioù kêr brezhonek, gallekaet o stumm alies, e Kornog Bro-C'hall, evel da skouer Brehal (eus bro holen) pe Sant-Hilar-an-Argoed er Manche, Landivi er Mayenne, h.a. Menez-Mikael-ar-Mor a vije ivez perc'hennet e Breizh-Vras evel-se, o lakaat termen d'an arvell a zo evit gouzout ha gall e vefe pe brezhon, koulz hag an inizi saoz a-vremañ Jerzenez ha Gwernenez. Ur pevare ha diwezhañ abeg a vez roet da anavezout evit reizhwiriekaat ar raktres-se a zo hemañ : ar roue Nevenoe o vezañ marvet o vrezelekaat e-kostez Gwenngen, e c'heller lavarout en em gave o kerzhout gant e soudarded war-zu ar Reter, oc'h aloubiñ bro gozh ar C'hallaoued eta, ar pezh a rofe ar gwir da ziskennidi Nevenoe da ober heñvel hiziv.\nAr mennad-se n'eo ket hini brudetañ an Emsav, ha peurliesañ e vez c'hoarezet dezhañ gant an darn vrasañ eus an emsaverien p'o devez poan vras a-walc'h evel-se dija o klask adunaniñ bro Naoned d'ar rannvro Breizh. Un darn all eus an emsaverien a vez enebet-krenn ouzh ar mennozh-se dre ma vefe unan trevadennourel, a rankfed neuze kondaoniñ-start. An danvez-raktres-se ouzhpenn a c'houlennfe e vefe Breizh ur stad vrezhon savet endeo, a-benn gallout levezoniñ Kornog Bro-C'hall dre gas eno Bretoned da vevañ, da vrezhonekaat ez-yezhel ar rannvroioù-se, ha klask gounit e mod pe vod an tiriadoù brezhon-se, a-gozh, d'ar stad vrezhon.\nAozadur ar stad a Vreizh-Vras[kemmañ | kemmañ ar vammenn]\nRet eo empenntiñ e vefe savet ar stad vrezhon hervez ar broioù hengounel ha dilamet e vije bet evel-se ar pevar departamant gall, pe pemp ma konter al Liger-Atlantel evel bezañ e Breizh. Kustum ez eur da gontañ nav bro hengounel e Breizh, hag int hervez an eskoptioù : Bro-Leon, Bro-Dreger, Bro-Gernev, Bro-Wened, Bro-Sant-Brieg, Bro-Sant-Maloù, Bro-Zol, Bro-Roazhon ha Bro-Naoned. Ouzhpenn dezho eta e rankfed kontiñ teir bro nevez : Bro-Gustentin, Bro-Vezven, ha Bro-ar-Maen, pe Bro-ar-Maen-ha-Liger. Eus nav e tremenfed evel-se da zaouzek bro. An inizi Jerzenez ha Gwernenez da vezañ kontet e-barzh Bro-Gustentin. Bez' ez eus erminigoù war ardamez hengounel departamant ar Vezven (Mayenne), pezh a ziskouez e liamm a-wechall gant Breizh, pe kentoc'h gant marzoù Breizh. Evit bannieloù an tri departamant gall a-vremañ avat e weler implij an daou liv gall boas (glas ha ruz).\nDa gêrbenn he defe ar stad vrezhon bras kêr Roazhon, ha n'en em gavfe ket mui e Reter Breizh evel hiziv, met un tammig muioc'h e kreiz pa vefe c'hoazh douaroù brezhon betek penn all ar Vezven. Ur gudenn a sav gant banniel Breizh a-vremañ avat hag a ziskouez nav bandenn oc'h aroueziñ an nav bro vrezhon kempred. Darn a hunvre e c'hellfe neuze, ken naturel ha tra, ar Groaz Du kozh ober e zistro evel arouez vroadel ar Vretoned.\nLec'hiadur Breizh-Vras en Europa.\nDouaroù all bet stag ouzh Breizh gwechall[kemmañ | kemmañ ar vammenn]\nMennad Breizh-Vras ne baouezfe ket amañ. Hiniennoù 'zo a c'houlenn e vefe reizh-kaer ma teufe en-dro d'ar stad vrezhon an holl zouaroù bet perc'hennet pe gant ar rouantelezh, pe gant an dugelezh vrezhon e poent pe boent eus hec'h istor. Evel-se e vez kaoz eus kontelezh Richmond e Hanternoz Bro-Saoz, bet profet d'an dug Alan ar Rouz goude aloubidigezh an enez gant Gwilherm an Alouber. Kestell, hiziv kouezhet en o foull alies, a zo bet savet eno hag annezet gant Bretoned, pa voe stag ouzh dugelezh Vreizh e-doug tri c'hantved. E Bro-C'hall, beskontelezh Limojez a oa bet perc'hennet ivez gant an dugelezh vrezhon dre hanterouriezh an dug Arzhur II e 1275, hag hiziv c'hoazh e kaver erminigoù war banniel rannvroel al Limousin. Erziwezh, n'eo ket bet disoñjet an Inizi Kergelenn ken brudek, e Su meurvor an Indez, bet dizoloet gant ar moraer brezhon Erwan-Jozef Kergelenn eus Tremareg en XVIIIvet kantved.\n↑ " Bez e ranke da Vreiz beza diou wech brasoc'h eget na oa gwechall e harzou an duged evit ma c'hellfe beva en he hez e-kichen kement a zo manet eus Bro-C'hall. Reiz e oa neuze ma vefe dalc'het e Breiz an holl "C'horread Arvoriek" hag a oa bet e dalc'h hor Roueed gwechall, [...]" Stur n° 12 bloaz. 1938, p. 27, Gweledigez Kadoran, gant Ab Arzel.\n↑ "[...] Ar bagadoù-se a c'hellfe bezañ kaset tost ouzh Breizh da sevel o c'humuniezhioù a-raok bezañ kaset pelloc'h, e-sell da vrezhonekaat an douaroù gall nesañ ouzh Breizh, a-benn ma vo brasaet ar vro en dazont." An dazont klodus, p. 124, gant Tepod Mab Kerlevenez.\nAdtapet diwar « https://br.wikipedia.org/w/index.php?title=Breizh-Vras&oldid=1864592 »\nKemmoù diwezhañ degaset d'ar bajenn-mañ d'an 31 Gen 2020, da 11:38.


Evit selaou an abadenn war lire suite\nAtersadenn Celine Soun eus ar strollad La Obra. Komz a ra eus he micher stummerez war ar c’hoariva da vare ar strollad tud yaouank An Alouberion ouzh mikro Gael Morin.\nDa geñver Gouel Bro Douarnenez e oa bet pedet ar strollad c’hoariva Barzhanoff , ur gompagnunezh eus Roazhon leun a youl hag o deus skrivet ha leurennet "Kig & Faltazi". Bac’het eo an implijidi un dibenn-sizhun-pad er burev.\nUr mod da ziskouez an doare ma c’hoari ar gwask war an dud. Evit klevout Meriadeg, Olier, Christine, Gwilherm, Marie-Thérèse aterset gant Solenn Georgeault : lec’hienn an Tour lire suite\nAbadenn skignet e miz Mae 2010 war radio Kerne. Adkavit tud strollad Plon’8 o pleustriñ ouzh mikro Dorig ar C’hras.\nAterset eo ar strollad c’hoariva "Rebeldia" a zo e bal dezhañ krouiñ ul liamm gant tud yaouank ar greizenn "Ixcan creativo, Playa Grande, Guatemala". An eskemm-se a zo bet kensavet gant ar strollad "La Obra" hag en deus kenlabouret gant C’hoariva evit dougen ar raktres "Ixcan creativo". Evit selaou an abadenn kaset da-benn gant Andrea Le Gal ha Merwyn war RadioBreizh.net.


Inizi Maluku - Wikipedia\n(Adkaset eus Maluku)\nAn inizi Maluku (pe Molukez) zo inizi en Indonezia, e reter an enezeg. Emaint er reter da Sulawesi, er c'hornôg da C'hinea Nevez hag en norzh da enez Timor.\nEnezennoù bihan eo an darn vrasañ anezho ; gorread an hollad anezho zo war-dro 74 505 km² hag annezet e oant gant 1 895 000 a dud e 2000. War ul lodenn vat eus an enezennoù ez eus menezioù-tan ha lod anezho o tarzhañ ur wech an amzer.\nE-pad kantvedoù e voe an inizi Maluku ul lodenn eus Indez Nederlandat ar Reter, en Impalaeriezh trevadennel an Izelvroioù. Lesanvet e oant "Inizi ar Spisoù" en amzer-hont, dre ma veze tennet kalz a graoñ-muskadez anezho.\nEr bloavezhioù 1950, pa oa deuet Indonezia da vezañ dizalc'h diouzh an Izelvroioù e voe un emsav a c'houlenne dizalc'hiezh inizi Maluku ar Su diouzh Indonezia. Evit tec'hout diouzh an emgannoù etre an dizalc'herien hag arme Indonezia ez eas tud da repuañ d'an Izelvroioù ha niverus a-walc'h eo o diskennidi er vro-se.\nEtre 1950 ha 1999 e oa eus an enezeg ur rannvro eus Indonezia, met e 1999 e voe rannet etre div rannvro : Maluku, en-dro da enez Ambon, ha Norzh Maluku, en-dro da enez Halmahera. Etre 1999 ha 2002 e voe, meur a wech, emgannoù kalet etre kristenien ha muzulmiz en enezeg. Abaoe e seblant an traoù bezañ siouloc'h.\nAdtapet diwar « https://br.wikipedia.org/w/index.php?title=Inizi_Maluku&oldid=1458247 »\nKemmoù diwezhañ degaset d'ar bajenn-mañ d'an 4 Ebr 2013, da 01:07.


Pajenn:Morvan - Buez ar Zent, 1894.djvu/652 - Wikimammenn\nPajenn:Morvan - Buez ar Zent, 1894.djvu/652\n21 a Vengolo\nbuez sant Eustach a zo daou desteni kaer euz ar virionez-se. Ma ne espern ket he vrasa mignoned, ne vank ket ive d’ho c’hennerza. Rak-se, ma vec’h skoet ganthan, n’o pezet aoun ebet : he zourn madelezuz a zo goest da barea gouliou ar galoun koulz ha re ar c’horf.\nPrest goude e pedaz hor Zalver da leina enn he di, ha Jezuz a ieaz asambles gant he ziskibien. Hogen, el lein-ze ez oa ive kalz publikaned, mignouned da Vaze, hag ar pharizianed a gave abeg enn dra-ma, hag a lavare da ziskibien hor Zalver : « — Perak ez a ho mestr-c’houi da leina evelse gant ar bec’herien ? » Mes Jezuz, o veza klevet petra lavarent, a respountaz : « — N’e ket ar re iac’h, mes ar re glanv, eo o deuz ezomm euz ar medisin. N’ounn ket deuet da c’helver ar re just,\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/652&oldid=137883 »


A-zivout Keweriusterioù Skoazell Kemer perzh Teulioù Blog\nUn doare nevez a postelerezh prim.\nGant kresk ar raktresoù evezhiañ e-touezh ar gouarnamantoù e kinnig qTox ur meziant aes da ober gantañ evit eskemm gant ho mignoned hag ho familh, hep na vefe den ebet all o selaou. Pa vez goulennet arc'hant gant ar gwazerezhioù kinniget gant anvioù bras eo digoust penn-da-benn qTox, ha bruderezh ebet ennañ.\nEn devezhioù-mañ, kement gouarnamant a seblant bezañ dedennet er pezh a vez kontet ganeomp enlinenn. qTox a zo savet gant ar pal lakaat "ar vuhez prevez da gentañ". Ho surentez a zo hor tevet pennañ, ha n'eus netra er bed a c'hall kemmañ an dra-mañ.\nEskemm war-eeun, video, ha c'hoazh muioc'h\nWar beg ho pizied.\nKennasket oc'h bepred gant an ar c'hemennadennoù prim enrineget.\nChomit e darempred.\nPellgomzit en un doare digoust ha diogel etre implijerien qTox.\nRet eo sellet evit krediñ.\nEskemmit penn ouzh penn gant pellgomzadennoù video.\nPouezus eo ho puhez prevez.\nGant un enrinegañ kreñv e c'hallit bezañ sur ne vo nemet ar re a fell deoc'h o kemer perzh en eskemm.\nEr c'hontrol da meziantoù all evit eskemm war-eeun en un doare enrineget, ne vez ket gortozet gant qTox e vefec'h un diorroer. qTox a ginnig deoc'h un etreas aes da implijout dre ziouer hag a laosk ac'hanoc'h da soñjal en eskemmoù hepken.\nqTox a zo frank ha digoust. Dieub oc'h penn-da-benn da implij ha kemmañ qTox. Ouzhpenn-se, qTox ne vo morse o hegasiñ ac'hanoc'h gant bruderezh, ha ne vo morse o lakaat ac'hanoc'h da baeañ evit keweriusterioù ouzhpenn.\n· A-zivout Tox\nEzhomm kaout sikour ?\nKrogit gant ho raktres ha goulennit ganeomp war GitHub, pe war IRC!


Eil quevren - Ar pevare Chabistr - Wikimammenn\nEil quevren - Ar pevare Chabistr\nYouen-Yan-Lois Derrien, 1779-1792 (?) (p. 90-91)\n◄ An trede Chabistr. Var an invocation pehini eo an eil poent eus ar breparation Ar pevare Chabistr. Var ar proposition eus ar Mister pehini eo an trede fouent eus ar breparation Ar pempet Chabistr. Var ar gonsideration, pehini eo an eil quevren eus ar veditation ►\nVar ar broposition eus ar Myster, pehini eo an trede fouent eus ar breparation.\nGOude an daou bouent ordinal-mâ eus ar Veditation, ez eus un trede pehini ne de quet commun da bep seurt meditationou, darn er galv representation eus al leac’h, ha darn all, quentel interieur : mæs ne de quen tra nemet proposi d’hon imagination ar c’horf eus ar Myster pehini a fell deomp da vedita, evel pa er guellomp en effet visiblamant en hor presanç. Dre exempl mar fell deoc’h medita hor Salver er Groas, en em imaginot penaus emaouc’h var menez Calvar, hac e velit quement a oue great ha lavaret eno d’an deiz eus e Bassion : pe mar quirit, rac ar memes tra eo, en em imaginot penaus eo eleac’h ma emaouc’h memes eo e crucifiet hor Salver er fæçon ma en discrif an Evangelistet. Toudememes a reot pa veditot var ho maro, evel ma em eus èn merquet er veditation pehini a so dresset diaraoc var ar sujet-se, hac ive pa veditot var an Ifern ha var an hevelep Mysteriou-se oll, eleac’h ma ze quistion eus a draou visibl ha sansibl : rac evit ar Mysteriou all eus ar c’hrandeur a Zoue, eus an excellanç eus ar vertuziou, eus ar fin p’evit hini ez omp crouet, pere a so traou invisibl, ne de quet quistion d’en em servichout eus an seurt imagination-mâ : guir eo, ec’hal-léur ervat implija un hevelediguez hac ur gomparæson bennâc evit sicour ouz ar gonsideration ; mæs an drase a so dificil bras da rancontr ; ha ne fell din treti gueneoc’h nemet simpla ma ze possibl, en hevelep fæçon ne vezo quet ho speret cals ambarasset oc’h inventi imaginationou.\nDre voyen an imagination-se e ranfermomp hor speret er Myster pehini a fell deomp da vedita, evit na daï quet da redec ha tum’ha tuont, ec’his ma vez ranfermet ul labouç en ur gaouet. Ur re bennâc a lavaro deoc’h cousgoude penaus e quenver en em represanti ar Mysteriou-se, ez e cals guell songeal enno simplamant dre ar feiz, hac o c’honceo spirituelamant hepquen, pe-autramant consideri penaus e tremen an traou-se en ho speret propr ; hoguen an dra-se a so re subtil evit nep so c’hoaz o commanç ober oræson, ha quenavezo Doue d’ho tiorren hueloc’h, e ven avis deoc’h, Philotee d’en em zerc’hel en draouyen isel pehini a zisquezàn deoc’h.\nAdtapet diwar « https://br.wikisource.org/w/index.php?title=Eil_quevren_-_Ar_pevare_Chabistr&oldid=122725 »


Apocalipsis 8 CCO - Mɨ˜ cafíingˉ e sello e catɨ́ˋ - Bible Gateway\nApocalipsis 8 Chinanteco de Comaltepec (CCO)\nMɨ˜ cafíingˉ e sello e catɨ́ˋ guiéˉ do\n8 Jo̱ mɨ˜ cangɨ́ˋ jo̱, jo̱ camóˉo mɨ˜ tɨˊ lɨ˜ cafíingˋ i̱ Joˈseˈˋ Jiuung˜ do e sello e catɨ́ˋ guiéˉ quiáˈˉ e jiˋ do, jo̱ dsifɨˊ mɨ˜ calɨ́ˉ lajo̱ dseángˈˉ tiibˉ caˈɨ́ɨˉ fɨˊ yʉ́ˈˆ jmɨgüíˋ lajeeˇ caˈnáˈˆ oor˜. 2 Jo̱ lajeeˇ jo̱b, camánˉn lajɨˋ guiángˉ ángeles e teáaiñˉ fɨˊ quiniˇ Fidiéeˇ, jo̱ cangɨ́ɨiñˈˋ do lajaangˋ lajaaiñˋ jmacó̱ˋ lúuˊ trompéˈˆ. 3 Jo̱ mɨ˜ cangɨ́ˋ jo̱, cajnéngˉ jaangˋguɨ ángel, jo̱ casíñˈˋ do ˈñiaˈrˊ fɨˊ nifeˈˋ jo̱ quie̱rˊ co̱o̱ˋ úuˊ e lɨ́ɨˊ có̱o̱ˈ˜ layaang˜ cunéeˇ, jo̱ rǿømˋ téeˈ˜ sʉ̱ˋ e sɨlɨ́ɨngˇ. Jo̱ jmiguiʉbˊ e sʉ̱ˋ do cangɨ́ɨiñˋ, jo̱ cacangˈˉ niungˈˉ có̱o̱ˈ˜ jaléˈˋ júuˆ e jmiféngˈˊ dseaˋ Fidiéeˇ quiáˈˉ jaléngˈˋ dseaˋ i̱ nɨlɨ́ɨngˊ dseaˋ quiáˈˉ dseaˋ do. Jo̱ jaléˈˋ e jo̱, fɨˊ dob caje̱ˊ fɨˊ nifeˈˋ e lɨ˜ sɨlɨɨˇ có̱o̱ˈ˜ layaang˜ cunéeˇ e siˈˊ fɨˊ quiniˇ e lɨ˜ lɨ́ɨˊ é̱e̱ˆ e lɨ˜ guiing˜ i̱ dseaˋ laniingˉ i̱ quiʉˈˊ ta˜ do. 4 Jo̱ mɨ˜ cacóoˉ e sʉ̱ˋ e sɨlɨ́ɨngˇ do e téeˈ˜ e fɨˊ dsíiˊ úuˊ quiáˈˉ sʉ̱ˋ do e se̱ˈˊ i̱ ángel do, jo̱baˈ e jmiñiˇ quiáˈˉ do canaangˋ sooˋ fɨˊ quiniˇ Fidiéeˇ co̱lɨɨng˜ có̱o̱ˈ˜ jaléˈˋ júuˆ e féˈˋ dseaˋ mɨ˜ féiñˈˊ Fidiéeˇ. 5 Jo̱ mɨ˜ cangɨ́ˋ jo̱, i̱ ángel do cajmɨrǿøiñˋ e úuˊ do có̱o̱ˈ˜ mɨ́ˈˆ jɨtoˈˋ quiáˈˉ nifeˈˋ, jo̱ ngɨ́ˋ jo̱ co̱o̱ˋ cafeáˋbre fɨˊ ni˜ guóoˈ˜ uǿˉ; jo̱ jo̱b mɨ˜ canʉ́ˈˋ e gabˋ caniiˋ jo̱guɨ catáˈˉ mɨ́ɨˈ˜ eáangˊ jo̱guɨ caquieˈˋ güɨˈñiáˆ jo̱ cajǿˈˋ uǿˉ e eáangˊ cajo̱.\nMɨ˜ caˈi̱i̱ˉ jaléˈˋ lúuˊ trompéˈˆ\n6 Jo̱ mɨ˜ cangɨ́ˋ jo̱, lajɨˋ guiángˉ ángeles i̱ quie̱ˊ jmacó̱ˋ lúuˊ trompéˈˆ caguiéengˋ guiʉ́ˉ yaaiñ˜ e nijiʉ́ʉˉbre.\n7 Jo̱baˈ i̱ ángel laˈuii˜ do cajiʉ́ʉrˉ lúuˊ trompéˈˆ quiáˈrˉ, jo̱ dsifɨˊ lajo̱b canaangˋ cabíˉ fɨˊ ni˜ guóoˈ˜ uǿˉ jaléˈˋ dsíiˊ có̱o̱ˈ˜ jɨˋ e sɨcángˈˋ có̱o̱ˈ˜ jmɨˊ. Jo̱ cacóobˉ jie˜ jaˋ caˈnáˈˆ fɨˊ latøøngˉ guóoˈ˜ uǿˉ, jo̱guɨ lajo̱bɨ jaléˈˋ ˈmaˋ cacóobˉ jie˜ jaˋ condseáˈˉ, lɨ́ˈˆ lajaléˈˋ onuuˋ røˈˋ e seaˋ lajo̱b calɨ́ˉ.\n8 Jo̱ i̱ ángel i̱ catɨ́ˋ gángˉ do cajiʉ́ʉrˉ e lúuˊ trompéˈˆ quiáˈrˉ, jo̱ dsifɨˊ lajo̱b camóˉo —jíngˈˉ Juan— co̱o̱ˋ e lɨ́ɨˊ la lɨ́ɨˊ co̱o̱ˋ móˈˋ e féˈˋ e iʉ˜ jɨˋ eáangˊ, jo̱ e jo̱ fɨˊ dob cabíˉ fɨˊ ni˜ jmɨñíˈˆ, jo̱guɨ jie˜ jaˋ condseáˈˉ jmɨñíˈˆ caˈuíingˉ jmɨˊ. 9 Jo̱guɨ cajo̱ jie˜ jaˋ condseáˈˉ jaléngˈˋ jóˈˋ teáangˈ˜ é̱ˈˋ jmɨñíˈˆ cajúmˉbreˈ, jo̱guɨ caˈímˉ cajo̱ jie˜ jaˋ condseáˈˉ jaléˈˋ e móoˊ e ngɨˊ fɨˊ ni˜ jmɨñíˈˆ.\n10 Jo̱ i̱ ángel i̱ catɨ́ˋ gaangˋ do cajiʉ́ʉrˉ lúuˊ trompéˈˆ quiáˈrˉ, jo̱ dsifɨˊ lajo̱b catǿngˈˋ jaangˋ nʉ́ʉˊ féngˈˊ i̱ íingˊ fɨˊ yʉ́ˈˆ jmɨgüíˋ i̱ caangˋ lafaˈ co̱o̱ˋ bøjɨˋ. Jo̱ i̱ la catǿiñˈˋ jie˜ jaˋ condseáˈˉ fɨˊ ni˜ lajaléˈˋ guaˋ jo̱guɨ lacaangˋ fɨˊ lɨ˜ níingˈ˜ jmɨɨˋ cajo̱. 11 Jo̱ gabˋjiʉ nʉ́ˈˋ júuˆ jí̱i̱ˈ˜ laco̱ˈ e siiˋ i̱ nʉ́ʉˊ do, co̱ˈ siirˋ Co̱o̱ˋ e Guíˈˉ; jo̱guɨ jie˜ jaˋ condseáˈˉ lajeeˇ lajaléˈˋ jmɨɨˋ calɨˈlɨbˈˆ e calɨguíˈˉ, jo̱ i̱ fɨ́ɨmˊ jaléngˈˋ dseaˋ cajúngˉ dsʉˈ e caˈɨ̱́ˈrˉ e jmɨɨˋ e cacángˈˉ lafaˈ oguíiˉ do.\n12 Jo̱ mɨ˜ cangɨ́ˋ jo̱, i̱ ángel i̱ catɨ́ˋ quiúungˉ do cajiʉ́ʉrˉ lúuˊ trompéˈˆ quiáˈrˉ, jo̱ dsifɨˊ lajo̱b jie˜ jaˋ condseáˈˉ ieeˋ jo̱guɨ jie˜ jaˋ condseáˈˉ sɨˈˋ jo̱guɨ jie˜ jaˋ condseáˈˉ lajeeˇ lajaléngˈˋ nʉ́ʉˊ caˈlébˈˉ quiáˈrˉ, lɨ́ˈˆ jie˜ jaˋ condseáˈˉ tøøngˉ lacaˈíingˈ˜ caˈíiñˈ˜ do, jo̱ joˋ e jɨr˜ calɨseáˋguɨ jí̱i̱ˈ˜ capíˈˆ. Jo̱baˈ jie˜ jaˋ caˈnáˈˆ jmɨɨ˜ jo̱guɨ jie˜ jaˋ caˈnáˈˆ uǿøˋ joˋ eeˋ jɨˋ calɨseáˋ jí̱i̱ˈ˜ capíˈˆ.\n13 Jo̱ ngɨ́ˋ jo̱, camánˉn jaangˋ jóˈˋ i̱ jnéengˉ lafaˈ mɨɨˋ e cangɨ́ɨngˊneˈ ɨ́ɨngˋneˈ fɨˊ guiáˈˆ güíˋ. Jo̱ lalab cajíngˈˉneˈ có̱o̱ˈ˜ júuˆ teáˋ:\n—¡E ngɨ˜ fɨ́ɨbˆ jaléngˈˋ dseaˋ i̱ seengˋguɨ fɨˊ ni˜ guóoˈ˜ uǿˉ jmɨgüíˋ mɨ˜ tɨˊ lɨ˜ nitɨ́ˉ íˈˋ e niˈi̱i̱˜ lúuˊ trompéˈˆ e nabɨ nijiʉ́ʉˉ i̱ gaangˋguɨ ángeles do!


Keleier Noz 19e00, Katell UGUEN\nDaoust m'eo bet niverus an douristed e Breizh en hañv-mañ eo bet dilezet an tachennoù kampiñ bihan © Maxppp - Elise Chiari / PHOTOPQR/VOIX DU NORD/MAXPPP\nDiffusion du lundi 28 août 2017 Durée : 11min\nFenoz er c'heleier e lakomp ar gaoz war an distro-skol hag an douristelezh. P'emañ ar vakañsoù oc'h echuiñ emañ ar skolaerien o prientiñ an distro. Anv 'vo ganeomp ivez deus cheñchamantoù en eskobti Kemper ha Leon, ha deus koust c'hoarierien 'zo p'emeur gant merkato ar foball !\nNiverus eo bet an douristed e Breizh 'pad an hañv\nPadal e vez dilaosket an tachennoù kampiñ bihan. Mont a rimp da Blouarzel d'ober ur tamm bilañs.\nA-benn dilun e tistroio ar vugale d'ar skol\nMet a-raok degemer ar skolidi e rank ar skolaerien bezañ prest d'en-ober. Lod anezho a 'zo o vezañ stummet evit an deizioù e kreizenn Kelenn evit ar skolioù Diwan. Klevet 'vint er c'heleier-mañ.\nCheñchamant a vo en eskobti Kemper ha Leon\nKrennet e vo an niver a vodad-parrezioù. 20 a vo adalek fin ar sizhun, e-skoaz 75 betek-henn.\nKoustañ ker a ra ar merkato foot\nSammadoù dreist-ordinal a vez dispignet gant lod kluboù evit kaout ar gwellañ c'hoarierien 'zo. Michel Plassard, paotr ar mell-droad a ro e soñj deomp er c'heleier-mañ.\nDiffusion le mardi 20 novembre 2018 de 19:00 à 19:10\nDiffusion le lundi 19 novembre 2018 de 19:00 à 19:10


State of Decay 2 a zo ur c'hoari video gwezh-avantur ha dreistbever sevenet gant Undead Labs hag embannet gant Microsoft Studios. Un heuliad eo d'ar c'hoari video State of Decay embannet e 2013. Ar c'hoari State of Decay 2 a zo bet embannet d'an 22 a viz Mae 2018 war ar savennoù Windows hag Xbox One.\nState of Decay 2 zo ur c'haori dreistbevañ gant zombied, implijet e vez an trede sell evit an dudenn c'hoariet. Ar c'hoari a zo staliet en ur bed digor. An tu a vo da c'hoari gant tri c'hoarier ouzhpenn d'an hini pennañ war ar memes tro ar pezh na oa ket tu d'ober en hini gentañ.\nLec'hienn ofisiel State of Decay 2\nAdtapet diwar « https://br.wikipedia.org/w/index.php?title=State_of_Decay_2&oldid=1795284 »\nKemmoù diwezhañ degaset d'ar bajenn-mañ d'an 22 Mae 2018, da 20:35.


Search for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Máiría Cahill OR speaker:Aindrias Moynihan) (KildareStreet.com)\nResults 1-20 of 837,240 for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Máiría Cahill OR speaker:Aindrias Moynihan)\nSubscribe to an email alert for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Máiría Cahill OR speaker:Aindrias Moynihan)


Pajenn:Dizanv - Testamant Nevez Hon Aotrou hag Hor Zalver Jesus-Christ.djvu/318 - Wikimammenn\nPajenn:Dizanv - Testamant Nevez Hon Aotrou hag Hor Zalver Jesus-Christ.djvu/318\nunan eun istim brassoc’h eged n’eo dleet, mes kaout santimanchou deread, hervez ar muzur euz ar feiz a zo bet roet da bep hini. (4) Rag, evel ma hon euz en eur c’horf hepken kalz a izili, ha n’ho deuz ket an holl izili-ze ar memeus labour da ober ; (5) evel-se ni, petra-benag ma’z euz kalz ac’hanomp, ez omp eur c’horf hep-ken er C’hrist ; hag ez omp pep hini ac’hanomp iziii an eil d’egile ; (6) mes evel ma hon euz donezonou dishenvel, hervez ar c’hras a zo bet roet deomp, greomp usach anezhe, mar d’eo an donezon a brofesi, en eur exerci anezhi hervez muzur ar feiz ; (7) pe a zervich Doue, oc’h en em rei d’ar zervich-se ; pe a instruction, en eur instrui ; pe a exhortation, en eur exhorti. (8) Ra zeuio an hini a zistribu an aluzennou, d’hen ober gant lealded ; an hini a zo lakeat da brezidant, da ober he garg gant evez ; an hini a ra ceuvrou a vizericord, d’ho ober gant joa.\n(9) Ra vezo ar garantez leal. Kemerit kas ouz an droug, en em stagit ferm ouz ar mad. (10) Evit ar pez a zell ouz ar garantez etre breudeur, bezit leun a deneredigez an eil evit egile. Er pez a zell ar respet, bezit leun a volontez vad an eil e-kenver egile. (11) Na vezit ket didalvez e-kenver ar zêl. Bezit leun a fervor en ho spered ; servichit an Aotrou. (12) Bezit joaüs en esperans, leun a batianted en afflictionou, ha kendalc’hit er beden. (13) Kemerit perz en ezomou ar zent ; bezit prim da zigemer en ho ti. (14) Bennigit ar re a deu d’ho persecuti ; bennigit, ha na roit ket ho malloz. (15) Bezit laouen gant ar re a zo laouen, ha gwelit gant ar re a zo o wela. (16) Ra vezo ar memeus santimanchou etrezoc’h ; na glaskit ket ar grandeuriou, mes en em gontantit euz an traou izel ; na vezit ket fur dirag ho taou-lagad hoc’h-unan.\n(17) Na rentit da zen an droug evit an droug ; en em stagit ouz ar pez a zo mad dirag an holl dud. (18) Mar d’eo possubl, hag en kement ha ma tepant ouzoc’h, bevit en peoc’h gant an holl dud. (19) N’en em venjit ket hoc’h-unan, va breudeur muia-karet, mes lezit ar goler a Zoue da ober kement-se ; rag scrivet eo : Ar venjans a zo d’in-me ; me he rento, eme an Aotrou. (20) Rag-se, mar hen deuz da enebour naoun, ro da zibri dezhan ; mar hen deuz sec’hed, ro da eva dezhan ; rag en eur ober evel-se, e tastumi glaou-tan var he ben. (21) Na lez ket an droug da veza treac’h\nAdtapet diwar « https://br.wikisource.org/w/index.php?title=Pajenn:Dizanv_-_Testamant_Nevez_Hon_Aotrou_hag_Hor_Zalver_Jesus-Christ.djvu/318&oldid=125435 »


Leo Battesti a oa ganet d'ar 6 a viz Du 1953 e Bastia (Korsika) zo ur stourmer politikel broadelour korsat hag ur c'hoarier echedoù brudet.\nBet eo bet prizoniad politikel, kazetennour, penngazetennour. Renour embregerezh ha mestrc'hoarier echedoù eo ivez.\nRener un ti-moulerezh eo, Corsica Flash (www.corsicaflash.fr) an anv anezhañ.\nBet eo pennsekretour Studierien Korsika (CSC), 1976-78, e Nizza. Bac'het eo bet eus 1978 da 1981, abalamour d'e obererezh en FLNC. E 1981, evel kalz re all, eus Korsika hag eus Breizh, e voe divac'het hag amnistiet gant François Mitterrand. Kazetenner eo bet eus 1981 betek 1992, en ur sizhunieg eus an enezenn.\nKuzulier e oa e Kuzul Korsika, eus 1986 da 1992, ha besprezidant Kengor ar Sevenadur hag ar Sportoù eus 1990 betek 1992.\nKuzulier-kêr eo bet e Bastia eus 1988 betek 1992.\nKrouet en deus Kevre Korsat an Echedoù (4060 ezel diwar ur boblañs a 260.000 annezad e Korsika). C'hoari echedoù a vez graet en darn vrasañ eus skolioù kentañ derez an enezenn. Gant-se e c'haller lavaret n'eus lec'h ebet ma vez c'hoariet echedoù kement hag e Korsika.\nAozet en deus brasañ tournamant an echedoù fonnus www.opencorsica.com, gant 140 embregerezh o skoazellañ ha 175.000 € a brizioù.\nBet eo bet beskadoriad Kevre Gall an Echedoù abaoe 2005, hag ober a ra war-dro ar gelaouenn “Échec & Mat”.\nLeo Battesti, kenurzhier an echedoù e Korsika gant Susan Polgar.\nAdtapet diwar « https://br.wikipedia.org/w/index.php?title=Leo_Battesti&oldid=1824962 »\nC'hoarierien echedoù korsat


Journal de Renaud Camus, dimanche 22 juin 2014\ncréée le lundi 23 juin 2014, 12 h 16\nmodifiée le jeudi 25 décembre 2014, 0 h 01Dimanche 22 juin 2014, une heure du matin (le 23). J’avais complètement oublié qu’Eliot avait écrit un poème sur la lande de Rannoch, “Rannoch, by Glencoe”. ~~~ ~~~~~~~ ~~~~~ ~~~~ Minor Poems. ~~~ ~~’~~~ ~~~~~~~~~ ~~~~~ ~~ ~~~~~ ~~~~ ~~~~~~~ en écoutant cette ~~~~~~-~~~~~ ~~~~ Five ~~~~~~ Landscapes, ~~~~~~~~~ ~~~. ~~ ~~~ ~~~~~~~ ~~~~~. ~~’~~~ ~~~~ ~~~~~~ ~~~~~~~~~~ ~~~~ ~~~~~ — ~~~~~~~~~ ~~~ ~~~~ ~~~~~~ ~~~~~~~~~~ ~~~~~ ~~~~ ~~~~~~ complet :\nBetween ~~~~ ~~~~~ moor\n~~~~ ~~~~ ~~~~~ ~~~~, ~~~~~~~~~ room\n~~~ ~~~~~ ~~~ soar.\nLes ~~~~~~~~~ ~~~~~~-~~~~~~ ~~’~~~~~~~~ ~~~~ ~~~~~ ~~~~ ~~~~~~~~~, ~~~~~~~~ ~~’~~~~~~~~~ ~~~~ ~~~ ~~~~~~~ ~~~ ~~~~~~~, ~~~ ~~~ ~~~~~ ~~~~~, ~~~~~~ ~~~~~~ l’achat de cet enregistrement :\n« Écouté ~~~~~~~~~ ~~~~ Five ~~~~~~ Landscapes (déception). »\nAujourd’hui ~~~ ~~’~~~ ~~~~ ~~~~ ~~~~~, ~~~~~ ~~’~~~~ ~~~~~~~~ ~~ ~~~~~~ ~~~ ~~’~~~~~~~~~~~ ~~~~~~~~~ ~~~~~~~~~~ ~~~ ~~~~~ ~~~~~ : Eliot – Rannoch – Landscapes – Adès (Sade). Inexplicablement, le ~~~~~~~~ ~~~~~~ ~~~~~~~~ ~~~~~~ ~~~ ~~~~~~ ~~~ Four Quartets ~~~ ~~~ ~~~~~ ~~~ ~~~~~~~~, ~~~~ ~~~ ~~~~~~ (~~~~-~~~ ~~~ ~~~~~ ~~~~ ~~~~~~~~~ ~~~~ ~~ ~~~~~~ ~~~~~~~~, ~~~ au Station Hotel ?), ~~’~~~~~~ ~~~~~~~~~~~~~ ~~~~~~ ~~~ l’esprit.\nCe ~~~~~, ~~~~~ ~~~~~~~ ~~~~ ~~~~~~~~ ~~~ ~~~~~~~~~ ~~~~~~~ ~~~ ~~~~~~~, ~~~~ ~~~~~~~~~~~~~~ ~~~~~~~~~~ ~~~~~~~ ~~ ~~~~~~ ~~~~~~ ~~~ ~~~~~~~~~ ~~~ ~~~~~ ~~~~~~~ nationale sur la ~~~~~~. ~~~~ ~~~~~~~~~ ~~~~~~~~~~ ~~~~~ ~~~~~~~~ ~~~ ~~~~~~~, ~~ ~~~~~~~~ ~~~~ ~~~~~~~~~~ ~~~~~~~~. ~~~~~~~ ~~’~~~~~~~~~~~~ ~~~ ~~~~~~ ~~~~~~~ ~~~~~ ~~~~~~~~ ~~’~~~~~ ~~~~ ~~~~~~ forte.\nPlus ~~~~ ~~~ ~~~~~ de téléphone d’Élisabeth ~~~~~ ~~’~~~~~~ ~~~~~~~ ~~ ~~~~~ ~~’~~~ ~~~~~~ ~~~ ~~~~~~~~ ~~~~~~~ ~~~ ~~~ ~~~~~~~~~ ~~~~~~ ~~ ~~~~~~~ ~~’~~~ ~~~~~~~~ ~~~ ~~~~ ~~~~~~~ ~~~~~ ~~~ ~~~~~~~~ ~~~~~~~ ~~~ Causeur, “Lettre d’un remplaceur ~~ ~~~~~~~ ~~~~~~”. ~~’~~~ ~~~ ~~~~~~ ~~~~~~~~ ~~~~~~~~~~~, ~~~~~~~’~~~ ~~~ ~~~ ~~~~~~~~~~. ~~~~~~~ ~~~~ ~~~~~~ ~~~ ~~~~~~~ ~~~~~~~ (~~’~~~~~~~~ ~~~~-~~~~~ ~~~~~~~ ~~~~~~ ~~~~~~~~ ~~~~~~) ~~ ~~~~ ~~~ comble à mon ~~~~~~~, ~~~~~ ~~~~~ ~~~~~~ ~~~~~~~ ~~~ ~~~~~~ ; ~~~ ~~~’~~~~ ~~~~~~~~ ~~~~ ~~~~~~~~~~ ~~~ ~~~~~~~~~~ ~~~ ~~~~~~~~, ~~~~~ ~~~~~~~~~, ~~~~~~~ ~~’~~ ~~~~~~~~~~ ~~~~~, ~~~~ ~~’~~~ ~~~~~~~ ~~~~-~~~~~ ~~ travers les salles — ~~~ ~~~~~~ ~~~~~~~ ~~~~~~~~~ ~~~~~~~, ~~~~~ ~~~~~~~~~~~~. ~~~~~ ~~~ ~~~~~~~~~ ~~~~~ ~~~~~~~ ~~~~~~~~~~ ~~~ ~~’~~~ ~~~~~ ~~~~ ~~~~~~~ ~~~ ~~~~~~ ~~~ ~~~~~~~ ~~~ ~~~ ~~~~~~~ ~~~ ligne l’entrée pénultième ~~~ journal. ~~~~~ ~~~ ~~’~~~~~~ ~~~~~~ ~~~~~~ ~~~~~~-~~~~~ ~~~~ ~~~~~~~~~~~ ~~~ ~~~ ~~~~~, ~~’~~~~~~~ ~~~~ ~~~~~~~ ~~~~~ ~~~~~~ ~~~ ~~~~~ ~~~~ ~~~~~ ~~~ ~~~~~~~~ ~~ ~~~~~~~. ~~~, si cet orageux ~~~~~ ~~~ ~~~~~ ~~~~~~~~ ~~~~~ ~~~~~~ ~~~~~~~~~ ~~~~~, ~~~ ~~~~~~ ~~~ ~~~~~~~ ~~~~~~~ ~~~~~~~ ~~~ ~~~~~~~~~~~~~…\nvoir l’entrée du dimanche 22 juin 2014 et son image dans Le Jour ni l’Heure


AN HEVELEP RE, GUIHARAN\nDont a rez, Guiharan, e poent hag en amzer. Setu, en hon touez, ur skolaer nevez, Gwennole. Emañ o paouez kaout aon dirak hor bleiz, gwelet gantañ er c’hraou.\nUr bleiz eo, e gwirionez dreist ar bleizi all. N’eus ket bet, n’eus ket ha ne vezo ket da viken ur bleiz all bennak heñvel outañ. Daou viz zo, pe war-dro, debret en deus azen an aotroù Urfoal.\nGWENNOLE o c’hoarzhin, ha, ha, ha !\nHa neuze ? Mar en deus debret un azen, n’eo ket evit se eo, a gav din, e ve disheñvel bras diouzh ar bleizi all.\nVa lez me ’ta, lavaret an traoù penn-da-benn, pennglaouig ma’z out. Goude bezañ debret an azen, aet eo kuit en em dennañ er chapel, ha redek a raen, me, war e lerc’h, ur forc’h houarn ganin evit hel lazhañ. Mat ; n’em eus ket e lazhet.\nNa perak ’ta ?\nEdo an aotroù Herve er chapel, o pediñ an Aotroù Doue a greiz e galon. Ar bleiz a yeas raktal d’her c’havout, dous ha chentil, fichañ e lost evel ur c’hi bihan. « Ro dezhañ peoc’h, a lavaras din an aotroù Herve, ro dezhañ peoc’h. Pardoniñ a ran, me, dezhañ. Keuz en deus d’e dorfed. Debret en deus hon azen ; dont a ra evit kemeret e lec’h , evit labourat en e lec’h. »\nBiskoazh kement all.\nHa diwar-neuze, bevañ a ra e-touez hon deñved, mignon-bras ganto ; dougen a ra, bemdez, seier leun a winizh d’ar vilin, he seier leun a vleud d’ar gêr. Mont a ra ganin, d’ar c’hoad, da gerc’hat ar c’heuneud a lakaan war e gein. Bremaik, d’ar park, e tenno an alar evel ur marc’h, ar un tamm douar am eus da labourat.\nPenaos e c’hoarvezas kement all a draoù burzhudus ?\nN’eo ket souezh. Ar sent, hag an aotroù Herve a zo unan anezho, ar sent a zo o galloud en tu all d’hor spered. Gouzout a reont ober tud vat gant torfedourien ha loened kuñv gant loened kriz. Rak-se, bugaligoù, karit an aotroù Herve gant ur garantez ken bras hag an hini hoc’h eus evit ho tad. Dall eo, evel a ouzoc’h ; dall e oa o tont er bed-mañ. Kent a se e tleit sentiñ outañ gwelloc’h c’hoazh eget ouzh ur mestr all. Setu eñ o tont d’ho lakaat da labourat, da reiñ deoc’h e gentelioù fur. Herve a zeu ; Guiharan a ya kuit.


Emission 2 vunutenn evit kompren : 2vn evit kompren perak n'eo ket mat snouziñ\n2vn evit kompren perak n'eo ket mat snouziñ\nSnouziñ ? Petra an diaoul eo ar verb-mañ ?\nSnouziñ deus ar ger saoz snooze a dalv tamm pe damm kousket. Ar ger snooze a zo ivez anv unan deus touchennoù ho tihuner ! An douchenn a ro urzh d'an dihuner ober trouz en-dro 5, 9, pe c'hoazh 15 munutenn goude an trouz kentañ.


Karta ConsoBreizh | consobreizh\nEngouestlañ a ra bep embregerezh da sinañ Karta ConsoBreizh. Sed amañ he endalc'had :\nAn embregerezhioù a zo war www.consobreizh.com a rank bezañ oberiant e Breizh, da nebeutañ evit lod eus oc'h obererezh (Aodoù ar Arvor, Il-ha-Gwilen, Liger-Atlantel, Mor-bihan, Penn-ar-Bed, Marzoù Breizh). O sez sokial o deus eno, pe da nebeutañ un unvez heverk.\nM'o deus en o gennad dezho o redioù resis, e engouestl an embregerezhioù da harpañ ar « made in Breizh » en o obererezhioù ha da harpañ ar « beveziñ mod Breizh » ouzh o fratikoù.\nNe c'hall nemet bezañ diwar o fenn an elfennoù embannet en o egorenn pe e forzh peseurt lodenn eus al lec'hienn. Ret eo d'ar re-se bezhañ diouzh meizad ConsoBreizh, ken klok a c'hall bezañ, gwirieg ha gwiriadus.\nPep titour da vezañ embannet a zo kontrollet a priori gant ConsoBreizh. Consobreizh ne c'hallje ket bezañ disklêriet kiriek d'un disklêriadur fals ouzh an DGCCRF.\nEngouestlañ a ra an embregerezhioù da reiñ ConsoBreizh da c'houzout pa vo cheñchet forzh peseurt tra en o c'hinnig (da skouer o froduadur cheñchet ganto, adbrenet gant ur c'hevredad all, dindan adreizhadur pe dibennfreuzadur barnerezhel…).\nEngouestlañ a reont embann elfennoù lezennel, o toujañ d'ur c'hopyright pe d'ur gwir d'ar skeudenn da skouer. Ret eo d'an elfennoù-mañ klotañ ivez gant ur publik frank ha liesseurt.\nAn elfennoù-mañ ne rank disteraat pe dinaturiñ ConsoBreizh, e izili, implij d'an internet pe Breizh (he sevenadur hag he ziriad dreist-holl).\nAn daou boent-se a zo evit lec'hienn ConsoBreizh, e gontoù rouedadoù sokial, pe e forzh peseurt lec'h all, enlinenn pe get, e lec'h ma c'hallfe graet ul liamm gant ConsoBreizh, e veizad pe e skeudenn.\nMirout a ra Consobreizh evitañ e-unan ar gwir da nac'h pe da zilemel kinnig un embregerezh na zoujfe ket d'ar garta. Ne c'hallo ket an embregerezh goulenn ma vefe roet en-dro ar sammadoù paeet.


Brezhoneg ar Mor - Wikipedia\nBrezhoneg ar Mor zo titl ul levr gant Loeiz Andouard hag a oa bet embannet gant Hor Yezh e miz Mezheven 1973 da gentañ-penn, a-raok bezañ embannet en-dro e 1983 gant Mouladurioù Hor Yezh.\nAr c'hant c'hwec'h pajenn ha tregont anezhañ a ya d'ober ur geriadur gallek-brezhonek eus geriaoueg ar mor. Skrivet e peurunvan, rummet eo ar gerioù hervez urzh al lizherenneg. Nevezc'her ebet ennañ dre ma ne oa bet dastumet nemet gerioù a veze graet gante gant an dud a vor war ar pemdez. Skeudennaouet eo an oberenn-mañ war-bouez an naontek skeudenn amañ dindan :\nMerkoù bezioù kozh e stumm eorioù,\nEorioù kozh hag a-vremañ,\nBiskinenn eus Konkaven,\nNadoz-vor ar Vretoned,\nBigi kregin war an traezh,\nSturioù ar bagoù bihan ha bras,\nAl lestr-grilhek “Kador”,\nNadoz hag estell,\nBag sardin kozh,\nBag-toun dre lien,\nTeir-gwern morueta eus Sant-Malo.\nUn nebeud stagadennoù a gaver ivez e dibenn al levr : ar Skeul Beaufort (Nerzh an avel), Hentoù ur vag hervez an avel, Anvioù bagoù (hervez ur roll savet gant Kerlannn) ha Gouelioù un teirgwern vark hag he c'herdin-red.\nAdtapet diwar « https://br.wikipedia.org/w/index.php?title=Brezhoneg_ar_Mor&oldid=1589893 »\nKemmoù diwezhañ degaset d'ar bajenn-mañ d'an 30 Eos 2014, da 22:10.


Beg ar Fri - Wikipedia\nAr maen-koun divyezhek (gallek ha saoznek), e-kichen Beg ar Fri.\nBeg ar Fri zo ur beg-douar e Bro-Dreger, e kumun Gwimaeg.\nUl lec'h kaer eo ha gwarezet eo bremañ pa'z eo perc'hennet gant Mirva an aodoù. Uhel-mat eo an tornaod eno, tost da 80 metr a-us live ar mor.\nE-pad an Eil Brezel-bed, en ur porzhig er reter d'ar beg, e oa bet un toullad tud, Saozon ha Gallaoued, o lestrañ hag o tilestrañ dre guzh, harpet gant rezistanted eus ar vro. E-touez an dud a voe o tremen eno e deroù 1944 edo François Mitterrand, a oa aet da Londrez e 1943. Ur maen-koun divyezhek (gallek ha saoznek) zo bet lakaet da zerc’hel soñj eus an darvoudoù-se.\nWar-dro ar bloaz 1980 e oa bet ur raktres gant EDF da sevel ur greizenn nukleel war aod Beg ar Fri. Dilezet e oa bet ar soñj buan a-walc'h, pa oa ur raktres all gant EDF e Breizh d’ar c'houlz-se, e Plougoñ.\n(fr) Un plan de sauvegarde pour préserver le site de Beg an Fry, Le Télégramme 5/01/2021\n(fr) Beg-an-Fry, un Solutré maritime ? Patrick Gourlay, Vingtième Siècle. Revue d'histoire 2009/2 (n° 102)\nAdtapet diwar « https://br.wikipedia.org/w/index.php?title=Beg_ar_Fri&oldid=1899311 »\nKemmoù diwezhañ degaset d'ar bajenn-mañ d'an 2 Ebr 2021, da 13:39.


Jawa (pe Java) zo unan eus inizi Indonezia. E-touez lec'hioù pobletañ ar bed eo Jawa, gant 124 milion a annezidi, a zo o vevañ war ur gorread 132 000 km².\nLec'hiadur Jawa en Indonezia\nUr rizeg, e-kichen Yogyakarta\nEmañ Jawa en aridennad inizi en em astenn eus kornôg da reter Indonezia, gant Sumatera er c'hornôg dezhi ha Bali er reter. Er biz emañ enez Borneo. Un toullad mat a venezioù-tan zo e Jawa, hag abalamour d'an danvezioù taolet ganto ez eo druz ha strujus an douaroù.\nE Jawa emañ kêr-benn Indonezia, Jakarta. Kêrioù bras all zo en enezenn, evel Surabaya, Bandung ha Semarang. Komzet e vez javaeg e kreiz hag e reter an enezenn.\nGwechall e oa ur rouantelezh hindou, hag en amzer an trevadenniñ e oa unan eus ar broioù e dalc'h Kompagnunezh Izelvroat Indez ar Reter, en Impalaeriezh trevadennel an Izelvroioù. Bremañ ez eo kreizenn buhez politikel hag armerzhel Indonezia.\nRannet eo Jawa e peder froviñs ha daou zistrig :\nJawa Barat (kornôg Jawa)\nJawa Tengah (kreiz Jawa)\nJawa Timur (reter Jawa)\nJakarta (distrig ar gêr-benn)\nYogyakarta (distrig arbennik)\nAdtapet diwar « https://br.wikipedia.org/w/index.php?title=Jawa&oldid=1839379 »\nDernière modification le 17 Mez 2019, à 14:04\nKemmoù diwezhañ degaset d'ar bajenn-mañ d'an 17 Mez 2019, da 14:04.


Kanton Machikoul - Wikipedia\nLec'hiadur kanton Machikoul e departamant Liger-Atlantel\nArondisamant Naoned & arondisamant Sant-Nazer\n40 453 ann. (2017)\nKanton Machikoul a zo anezhañ ur rann velestradurel eus Breizh, e departamant al Liger-Atlantel hag e rannvro Broioù-al-Liger (Frañs). Brasaet e oa bet da 15 kumun gant dekred ar 25 a viz C'hwevrer 2014.\n1.1.1 Kumunioù Kanton Machikoul (1790-1801)\nKrouet e voe Kanton Machikoul e 1790 gant teir c'humun ennañ. Lakaet e voe e Bann Machikoul. E 1800 e voe lakaet en Arondisamant Naoned. E 1801 e voe miret ha brasaet ar c'hanton pa voe diskaret kantonioù arall gant lezenn an 8 pluviôse an IX (28 a viz Genver 1801), dezhi an titl loi portant réduction du nombre de justices de paix.\nKumunioù Kanton Machikoul (1790-1801)Aozañ\nKanton Machikoul a yae teir c'humun d'ober anezhañ: Machikoul, penn ar c'hanton , Maeron  ha Palud .\nE 1801 e voe lakaet kumunioù Sant-Marzh-ar-C'hoad, Sant-Masen-ar-Porzh ha Sant-Stefan-Melveurzh er c'hanton .\nKanton Machikoul a yae c'hwec'h kumun d'ober anezhañ :\nMachikoul, penn ar c'hanton,\nKanton Machikoul a ya 15 kumun d'ober anezhañ :\n↑ Cassini - EHESS - Fichenn kumun Machikoul\n↑ Cassini - EHESS - Fichenn kumun Maeron\n↑ Cassini - EHESS - Fichenn kumun Palud\n↑ Cassini - EHESS - Fichenn kumun Sant-Marzh-ar-C'hoad\n↑ Cassini - EHESS - Fichenn kumun Sant-Stefan-Melveurzh\nAdtapet diwar « https://br.wikipedia.org/w/index.php?title=Kanton_Machikoul&oldid=1701322 »\nDernière modification le 1 Mae 2016, à 20:06\nKemmoù diwezhañ degaset d'ar bajenn-mañ d'an 1 Mae 2016, da 20:06.


Journal de Renaud Camus, samedi 4 novembre 2017\ncréée le dimanche 5 novembre 2017, 0 h 52\nmodifiée le samedi 3 février 2018, 15 h 12Plieux, samedi 4 novembre 2017, onze heures dix, le soir. Hier nous avons reçu un coup de téléphone bizarre d’une femme qui, après quelques mots échangés ~~~~~ ~~~~, ~~ ~~~~~~~~ ~~ ~~~~~~~ ~~ ~~~~~~~. ~~~ ~~’~~~ ~~~~~~ ~~’~~~~~~~~~ ~~~~~ ~~~~~~~~, parce que Céline ~~~~~~ ~~~~~~, ~~~~~~ ~~~ ~~~~~~~~ ~~~ ~~~~~~, ~~~~~ ~~~~ ~~~~~ ~~~~~~ ~~~~~~~ ~~~ ~~~ ~~~~~~~ ; ~~~, ~~~~~~~~ ~~~~~~~~~ ~~ ~~’~~~~~~~~~, ~~’~~~ ~~~~~~~~ ~~ ~~~~~~~, ~~ ~~~~~, ~~~~~ audiblement, s’il pouvait ~~~~~~ ~~~~~~~~~ ~~~~~~~ ~~~’~~~ ~~ ~~~~~~ ~~~ ~~~~~ ~~~ ~~~~~~~~~~ ~~~~~ ~~~~~ ~~~ ~~~’~~~ ~~~~~~~ ~~~ ~~~~~~~~~ ~~~~~ ~~~~~ ~~~~~~~~, ~~~ ~~~~ ~~’~~~~~~~ ~~~~~~~~~ ~~~ ~~~~~~ ~~ la correspondante. Mais ~~~~~~-~~~, ~~’~~~~~~~~~~ ~~~~~~~ ~~~~~~~, ~~ ~~~~ ~~~’~~~~~ ~~~~~~~~ ~~~~~ ~~~~~~ ~~~~~ ~~~~ ~~~~~~~ ~~ ~~~~, ~~~’~~~~~ ~~~~~~~~~~ ~~~~~ ~~~ ~~~~ ~~~ ~~~~~~~~ ~~~~ ~~~ ~~~~ ~~~~~~~~~ ~~~~~~~~ par plaisanterie — ~~~~ ~~~~~~~~~ ~~~~ ~~~~~~~~ ~~~~~~ ~~~~~ ~~~ ~~~~~~~, donc.\nElle ~~’~~~~ ~~~~~ ~~~~~~~~~~~ ~~~~~ ~~~~~~~, ~~~ ~~~~~~~ ~~~~~ ~~~~ ~~ ~~~~~~ ~~~~~ ~~~~~~~~. ~~’~~~~~~ ~~~ ~~~~ ~~~~~~, ~~~~~~~~~~ fois réitéré, était ~~~ ~~~~~ ~~~~~~~~ ~~~ ~~~~~~ ~~~~~ ~~~~~~~~~~ ~~ ~~~~~~~~ ~~~~~ ~~~~~~ ~~~~ ~~~~~ ~~~~~~~~ ~~~~~~~~~ ~~~~~ ~~~~ ~~~~~~ ~~~~ ~~~~~~~~~. ~~~ ~~~~~~ ~~~ ~~~~~~~~~ ~~ ~~~~~~~~ ~~~ moindre explication, n’a ~~~~ ~~~~ ~~~ ~~~’~~~~~~~~ ~~~~~~~ ~~~~~~~~~ ~~~~ ~~~~~~, ~~~ ~~~~ ~~~~ ~~~~~~~~~, ~~~ ~~~~ ~~~~~ ~~~~~~ ~~~~~-~~~~~. ~~~~~~~ ~~’~~~~ ~~’~~~~~~~~~ ~~~~ ~~~~ ~~~’~~~ ~~~ ~~~~~ ~~~~~ ~~~~ d’une femme. Il ~~~~ ~~~~ ~~~ ~~~~~ ~~~~~~ ~~~~~~~~, ~~~~ ~~~ ~~~~ ~~~~~ ~~~~~~~~~~~~~~~ ~~~’~~~ ~~ ~~~ ~~~~ ~~ ~~~~~~~~~~ ~~ ~~~ ~~~~~ ~~~ ~~ ~~~ ~~~~~~, ~~~ ~~~~~~~~~~. ~~~ a dû finalement ~~~~~~~~~~~. ~~~ ~~~~~ ~~~ ~~~~~~~~ ~~~~ ~~~~~~~~ ~~~ ~~~~~ ~~~~~~~~ : ~~~~ ~~~~~ ~~~ ~~~~~~~~ ~~~~~~~~ ~~~~ ~~~~~~~~~ ~~~~ ~~~~~~ ; ~~~ ~~~~~ ~~~~~~~~~~~~ ~~~~~~ question.\nQu’est-ce ~~~~ ~~’~~~~ ~~~~~~~ que cette histoire, ~~~~~~, ~~~~~~~, ~~~~~~~~~~~~ ~~~ ~~~~~~~~~, ~~~~~~~~ ~~~ ~~~~~~ ~~~~~~~ ~~~ ~~’~~~~~~~~~ ~~~ ~~~~ ~~~~~~~~~~~~ ~~~~~~~~~~ ? ~~~~~~~~~~~, ~~~~~~ ~~~~~~ ~~~ ~~~~~~~~~ ~~~~~~ ~~~ ~~’~~~~~~~~ ~~~~~~~~~~-~~~ ~~~~~~ ~~~~ Facebook, c’est de ~~~ ~~~~~-~~~ ~~~~ ~~~ ~~~~~~~~~ ~~~ ~~~~~~~~~ ~~~~ ~~~~~~~~~. ~~~ ~~~~~~ ~~ ~~~~~~~~ ~~~ ~~~~ “~~~~”, ~~~ ~~ ~~~~~ ~~~~~~~ ~~~~~~~ ~~~~ ~~~~~~~~~~~~~~ — ~~~ ~~~~~ ~~~~ interventions disparaissent-elles automatiquement ~~~~~~ ~~~ ~~~~~~~ ~~~~~~~~~ ? ~~~ ~~~~~ ~~~~ ~~~ ~~~~~~~~~ ~~ ~~~~ ~~~~~~~~ ~~~~~~~ ~~~~~~ ~~~~ ~~~~~~ ~~~~~~~~~ ~~~~ ~~~~ ~~~~~~ ~~~~~ ~~~~~~~ ~~~ ~~~~~~ ~~~~~, ~~~~~ ~~~ vallée. Je regrette ~~’~~~~~~ ~~~~~~~ ~~~ ~~~~~~ ~~’~~~ ~~~~~~, ~~~ ~~~ ~~~~~~~~~ ~~’~~~~~~ ~~~~~~~~ ~~~~~~~ ~~~~~~~~~~ ~~’~~~~~~~~ ~~~~~~~~~~~ ~~~~ ~~~~~~ ~~~~~~~ ~~~~ ~~~~ ~~ ~~~ ~~~~~, ~~~~~ ~~~ ~~~ ~~’~~ guère laissé le ~~~~~~, ~~~~~~~~~ ~~~~~ ~~~ ~~~~~~~~~~~~ ~~~~~~’~~ ~~~~~~~~ ~~~~ ~~~~~~~ ~~ ~~~~~~~ ~~~ ~~~~ “~~~~~~~~~~~~ ~~~~~~~~~ ~~~~ ~~~~~~~~~ ~~~~~~ ~~~~~~~~ ~~~ ~~~~~~~~” — look ~~~~ ~~~ talking…\nLas, ~~~~~~~~~~ chassé côté cour ~~~~~~~~ ~~~~~ ~~~~~~~. ~~~~~~ ~~~~~-~~~ ~~’~~~~ ~~~~ ~~~~~~~. ~~’~~~~~~ ~~~~ ~~~ ~~~~ ~~~~~~~~~~~~~, ~~~~ ~~’~~~~~~ ~~~~~~~~ ~~~~~~, ~~~ ~~~~~ ~~~~~~~ ~~~~~~~~~~ ~~~~~~~ ~~’~~~~ ~~~~~~, ~~ ~~’~~~~~~~~~~ ~~’~~~~ minuscule cabane de ~~~~~~ — ~~~~~~~ ~~~ ~~~~~~~~~, ~~~~~-~~~~~. ~~’~~~~~~ ~~~~~~~ ~~~ légende :\n« ~~~~~~~~~~ ~~~~~~~~~ ~~~ ~~~~~~ ~~~ l’In-nocence”.\nDefalvard ~~~ ~~~~~~~~~ ~~~~~~, ~~~~~~ ~~~~~ ~~~~~ ~~~~ nom :\n« ~~~~~~ ~~~ ~~~~~~~~~~~ sur : il ~~~~~~~~~~~ ~~~~ ~~’~~~~~~~ ~~~~~ ~~~ ~~~~~ ~~’~~~~~ ~~~~~~~~~~~~~~ ~~~~~~~~~~~~~ ~~~ ~~~~ ~~~~~~, ~~~’~~~ ~~~ ~~~~~~~~~ ~~~~ ~~ ~~~~~ ~~~-~~~~~ / ~~~~ ~~~ ~~~~~~ ~~~ ~~~~~ ~~~~~~~ ~~~ l’esthétisme comme morale ~~~~~~~~~~ (~~~.“~~~~~~ ~~~ ~~~~~~~~~”), ~~~ ~~~ ~~~~~~~~~~ ~~~~~~~~~ ~~’~~~~~-~~~~~~~~~~ (~~~~~~~~ ~~~~~~ ~~~~~~~ ~~~~ ~~~~~ ~~~ ~~~~~~, ~~~~~ ~~~~~ ~~~~ ~~~~ ~~~~~~~~~) ~~~~ ~~~ ~~~~~~ ~~’~~~~~~~. ~~~~~~, ~~~~~ sûr : le ~~~~~~ ~~~ ~~~~~~~ (~~~~~~~-~~~~~~~~). ~~~~~~~~ ~~~~ ~~~~~~~~~~ ? ~~~~~ ~~~~~~~ ~~~ ~~~~~~ ~~~~~~~, ~~~~, ~~~ ~~~~~ ~~~~ ~~~~~ ~~~~~ ~~ ~~~~ ~~~~~~~~~~~~ ~~~ ~~~~~~~ ~~~ ~~~~~~~ ~~~ la rue Fontgiève (~~’~~~ ~~~~~~~ ~~~~ ~~~~~~~ ~~~~~~~~~~~) ; ~~~ ~~~ ~~~~~~~ ~~. ~~~~~~~ ~~’~~~~~ ~~~~~~~~~ ~~~~~ ~~~~ ~~~~~~~~~~~ ~~~~~~~~~~, ~~~ ~~~~~ ~~~~~ (~~~ ~~~~~~~~~ ~~~ ~~~~~~~~~ / ~~~ ~~~~~~~ des latrines / ~~~ ~~~~~~ ~~~ ~~~~~~~~ / ~~~~ ~~~~~ ~~~ ~~~~~~ ~~~ ~~~~~~~, ~~~~.). »\nC’est ~~ ~~~ ~~~~~~~~~ ~~~ ~~~ ~~~~~~ ~~~ ~~~ ~~~~~~~~~~~ ~~~~~~~ ~~’~~ ~~~~ ~~~~~~~~ ~~~~~ fonction d’étendre un ~~~~~~ ~~~~~~~~~~~ ~~~~~~~~~~~ ~~~~ ~~~ ~~~~~~~~~ ~~~~~~~~. ~~~~~ ~~~~~~~~~ ~~~~~~~ ~~-~~-~~~ ~~~~~~ ~~~~ ~~~~~~ ~~~~~~~~ ~~~~~~~~~~~~ ~~~~~~ ~~’~~~~~~~~ ~~~~~~~~~~~~ ~~~~ ~~~~ ? ~~~ ~~~~~~ ~~’~~~ ~~~~~~~~~ ~~~ ~~’~~~~ personnalité plus connus ~~~~~~~ ~~~~~~~ ~~’~~~ ~~~~~~~~~~ ~~~~~~~~~~~~~~ ~~~ ~~~~~~~~~~~ ~~~~~ ~~~~~. ~~~ ~~~ ~~~~~~~ ~~~~~ ~~~ ~~~~~~~~~~~~ ~~~~ ~~~ ~~~~~~ ~~~~~ ~~~ ~~~~~ ~~’~~~~~~. ~~~~~ ~~~’~~~~-~~~ ~~~~ ~~~~~~ ~~~~~~~ vient faire là ? ~~~~~~~~~~ ~~~ ~~~~~~~ ~~~~~~~, ~~~~~~~~~ ~~~~~~~~~~, ~~~~~~ ~~~~~ ~~~~~ ~~ ~~~~~ ~~~~~~~~~, ~~~ ~~~ ~~~~~~~~~~ ~~~ ~~~~~~ ~~~~~~~~~. ~~~~~~ ~~~~~~~ ~~~~ ~~~~~ ~~~ ~~~~~ ~~~~~~~~~~~ ~~~~~~ ~~~~ je puisse imaginer. ~~~~~~ ~~~~~~~ ~~~~~ ~~~ ~~~~~ ~~~ ~~~~~~~~~-~~~~~~~~ ? ~~~ ~~~~~ ~~~~~ ~~~~ ~~~~~~~~~~ ~~~~~~~~~~~~ ~~~ ~~~~~~~~ ~~ ~~~ ~~~~~~ ~~~~ ~~~~ (« ~~~~~~ ~~~ ~~~~~~~~~~~ ~~~~… »), ~~~~ sorte de bréviaire ~~~ ~~~ ~~~~~~~~~~~~, ~~~~~~ ~~~ ~~~~~~~~~~~ ~~~~~~~. ~~~~~ ~~’~~~~ ~~~~~~~~~ ~~~~~~~~~~~~ ~~~ ~~~ ~~~~~, ~~~ ~~~ ~~~ ~~~~~ ~~~~ ~~~ ~~~~ ~~~~~~~~~ ~~~ ~~~~~~~~ ~~~~~ ~~’~~~~~~~~.\nvoir l’entrée du samedi 4 novembre 2017 et ses 4 images dans Le Jour ni l’Heure


12 familh nevez ! - Skol Diwan Roazhon\nGouzout hiroc’h war « Buhez ar gevredigezh » 11 a viz Gwengolo 2011\n127 bugel zo enskrivet er skol er bloaz-mañ, 17 skoliad nevez en o zouez. 12 familh nevez zo ha laouen omp bet oc’h ober anaoudegezh gant lod anezho da-geñver emvod ar familhoù nevez. Ra vint degemeret mat gant an holl !\nNevesaet eo bet levrig degemer ar familhoù (roz eo er bloaz-mañ !). Ar re eo lemm o lagad o deus merzet logo nevez ar skol moarvat ? Gant Diwan Breizh ez eus bet savet logoioù nevez evit holl skolioù ar rouedad.\nTrugarez d’an holl familhoù da reiñ paperioù an distro-skol d’ar pol teñzoriezh a-benn an 20 a viz Gwengolo (kantin, kreizenn dudi...).


Diwan - Ur skolaj Diwan en Il-ha-Gwilen en dazont\nDegemer > Etablissements > Bro diwan roazhon > Ur skolaj Diwan en Il-ha-Gwilen en dazont\nEmañ ar C’huzul departamant ha kevredigezh Diwan o labourat da zigeriñ ur skolaj Diwan en Il-ha-Gwilen. Gellet hon ije digeriñ anezhañ e Gwipri-Mezeg kerkent hag an distro a zeu. Pa n’eo ket darev an traoù eno, ne vo ket prest an traoù evit 2020 ha dav e vo kavout ul lec’h all evit degemer anezhañ.\nLakaet en doa an Departamant da sevel ur skolaj publik nevez e Gwipri-Mezeg, haga zigoro e miz Gwengolo 2020 ha da c’houde e vo digoret ur c’houskva, e 2023, gant se e oa bet soñjet fiziañ e kevredigezh Diwan 630 m² evit he skolaj.\nKoulskoude, ar prantad ijinañ ha seveniñ ar skolaj Diwan a ranko kenderc’hel e liamm gant servijoù an Deskadurezh Stad, evit ma vo tu d’ar framm se bezañ digoret er boavezhioù da zont. Ret e vo deomp gellet kevratiñ ar skolaj kerkent. Hep ar gevrat- se n’haller ket kaout un diazez solut lezennel na kennebeut e keñver an arc’hant.\nChom a ra ur raktres a seurt-se ken dedennus all evit Il-ha-Gwilen.\nAmpellaet eo ar raktres, ha n’eo ket dilezet\nSkoaz-ouzh-skoaz eo Departamant Il-ha-Gwilen ha kevredigezh Diwan atav evit dont a-benn da gaout ur c’hinnig kelenn a seurt-se er bloavezhioù a zeu, pa n’eus ket anezhi er vro evit ar poent. Rret mat e vo diskoulmañ e liamm gant servijoù an Deskadurezh Stad ar skoilhoù deuet war wel ha ret e vo kavout ul lec’h nevez kar ne vo ket dieub ken al lec’h kentañ.\nEmañ rouedad ar skolioù Diwan e pemp departamant Breizh istorel. 46 skol a za da ober anezhi (ouzhpenn 3000 skoliad), 6 skolaj hag ul lise (ouzhpenn 1200 bugel) e Penn-ar-Bed, en Aodoù-an-Arvor, er Morbihan hag e Liger-Atlantel. Labourat a ra 570 den e frammoù Diwan.\nEmañ Diwan e 4 lec’h en Il-ha-Gwilen, o tegemer tro-dro 220 bugel e Roazhon (Blosne ha Keryann), Felger ha Gwipedel. Ar pezh zo, e sav ur gudenn da familhoù ar skolidi- bretilian-se pa teu ar c’houlz da genderc’hel a stumm deskadurezh divyezhek dre soubidigezh-se en departamant, n’eus nemet ¼ ar skolidi CM2 a gendalc’h o skoliata eil derez e rouedad Diwan, dreist-holl e Gwened, gant ar c’houskva.\nUr gevrat a gevredigezh zo etre ar Stad hag ar braz eus ar skolioù ha skolajoù Diwan, kement-se a dalvez emañ goproù ar gelennerien kemeret e karg gant ar Stad, e-giz evit forzh peseurt skol, skolaj pe lise kevrataet. Lakaat a ra e pleustr ar gelennerien programmoù ofisiel an Deskadurezh Stad, ensellet e vezont evel o c’heneiled eus an deskadurezh publik.\nDigeriñ a raio Departamant Il-ha-Gwilen 3 skolaj publik nevez er bloaz-mañ e kumunioù Lalieg, Gwipri-Mezeg ha Breal-Moñforzh, e pep hini anezho e vo posupl degemer betek 800 skolajiad. Evit ar bloavezh-skol kentañ e vo degemeret 950 skolajiad en holl e distro-skol miz Gwengolo 2020. Ur postadur arc’hant a 43 milion a eurorioù e talvez al labourioù-se evit ar strollegezh, kement-se pa kresk ingal an niver a skolajidi hag ar skolajiadezed en departamant.\nKemennadenn kelaouiñ Dpt Il-ha-Gwilen ha Diwan : ampellaet raktres skolaj Diwan\nGerioù-alc'hwez stag : ille-et-vilaine eil derez skolaj collège


Seisved kentel - Wikimammenn\nMoullerez ar "C’hourrier", 1900 (p. 74-82).\n◄ C’houec’hved kentel Seisved kentel Eisved kentel ►\nAn ene a gar Jezus-Krist n’en deuz avi e-bed oc’h ar re vraz war an douar, an avi en deuz a zo oc’h ar re a gar muia Jezus-Krist.\n1. — Sant Gregor a zispleg d’e-omp an trede merk-se euz a garantez Doue, ha lavaret a ra ne deuz karantez Doue avi e-bed nag oc’h tud ar bed nag oc’h madou braz, dre ne deuz c’hoant anezho na dispriz e-bed evitho. Diou avi a zo : unan, mad ; e-ben, fall. An avi fall e deuz poan o welet ho deuz ar re all madou war an douar. An avi vad ha santel ne zell ket oc’h madou ar bed, eun truez eo d’ezhi gwelet anezho. Ar pez a glask hon-man eo Doue hep-ken, ar pez a c’hoanta eo he garet euz a greiz he c’haloun ; dre-ze eo e deuz avi oc’h ar re a gar Doue muioc’h eget-hi, rak karet Doue a garfe muioc’h eged an elez zo-ken.\n2. — Setu petra glask hep-ken eur gwir gristen war an douar, hag an dra-ze a ra d’an Aotrou-Doue karet anezhan kement, ma lavar : unan euz ho taoulagad en deuz skoet poan em c’haloun. Al lagad-se, ar zell-ze a zo ar c’hoant da blijout da Zoue er sonjou hag enn oberou, pa ne glasker nemet tizout beteg eno. Tud ar bed a glask meur a dra, dre ho labour, evel ma ’z eo plijout d’an dud, pe diana beza euruz ho-unan. Ar c’hristen a-vad n’en deuz nemet eul lagad da zellet oc’h Doue ha da blijout d’ezhan ; lavaret a ra gant ar roue David : petra am beuz-me da zivizout war an douar hag enn nev, o va Doue, nemet hoc’h-hu hep-ken, c’houi a zo va zenzor, hag ar mestr war va c’haloun. « N’em beuz ket a avi, eme zant Paolin, oc’h ar re binvidik nag oc’h ar rouanez, c’houi hep-ken, o va Jezus, c’houi a zo va gloar ha va eurusded. »\n3. — Ne d-eo ket a-walc’h ober madoberou, red eo c’hoaz ober mad anezho. Evit ma ve mad hon oberou, ez eo red e vent great evit plijout da Zoue. Setu penaos ez eo red meuli Jezus-Krist ; pep tra a zo bet great mad gant-han. E-touez madoberou ar gristenien, kalz a zo mad dre-z-ho ho-unan, hag e kement-se ne dalvezont netra dirak Doue, o veza ne d-int ket bet great evit gloar Doue hep-ken. « Hor madoberou a vez paet gant an Aotrou-Doue, eme zantez Madalen a Bazzi, hervez ma vezont bet great evit plijout d’ezhan ; da lavaret eo, e kavimp gant Doue enn nev, ar mad hor bezo great war an douar, mar bez bet great evit-han hep-ken. » E-touez kement a vadoberou, kalz a ielo da goll, ha dibaot a vezo kaout unan-bennag great evit plijout da Zoue hep-ken. Eur manac’h koz braz, maro ne voa ket pell evel eur zant, goude beza labouret evit Doue hed he vuez, a lavaraz enn eur grena eun dervez, o sonjal enn amzer dremenet : « Em holl oberou, ne gavan ket unan zo-ken a gement a ve bet great evit Doue hep-ken. » Ra vezo milliget ar garantez hor beuz ouz-omp hon-unan ! Hi eo a gas da goll pep tra vad a reomp. C’hoarvezout a ra aliez, er stad santela zo-ken, evel ma ’z eo stad eur beleg hag eur misioner, a dremen ho buez o prezeg, o kovez hag o kelenn ar gristenien ; c’hoarvezout a ra, siouaz ! gant darn anezho ha gant re all, ma kemeront kalz a boan, ma labouront a dorr-korf hep gounit netra e-bed, dre na reont ket ho labour evit Doue hep-ken, ha ma sellont eun draik re oc’h gloar ar bed hag oc’h ho gloar ho-unan, dre ma klaskont da genta ho mad hag ar pez a zo dioc’h ho diviz ha dioc’h ho zonj.\n4. — An Aotrou-Doue a lavar : « Diwallit na rafac’h ar mad evit beza gwelet gant an dud, rak neuze ne vioc’h digollet tamm gant ho Tad a zo enn nev : » An hini a labour dioc’h c’hoant he galoun, en deuz bet he c’hobr, eur gobr hag a zo moged eo ; eur pennad e vezer laouen hag euruz gant-han, ha goude-ze ne choum netra vad war he lerc’h enn ene. Ar Profed Ajee a lavar : « An hini a labour evit eun all-bennag ha ne d-eo ket evit Doue eo, hen-nez a laka kement a c’hounit enn eur zac’h toull, ha pa zigor anezhan goude ne gav enn-han netra e-bed. Evel-se an den, goude c’houezi ha poania gant he èro, ne gav e penn an dalar nemet nèc’h hag enkrez, o veza ne glaske ket gloar Doue hep-ken. O labourat evit gloar Doue a-vad ne c’houfe den kaout enkrez, peger kalet-bennag e ve he boan, ha pa na ve ket zoken evit dont a-benn da ober mad pep tra ; rak pa vez poaniet ha kerzet tenn evit plijout da Zoue, ha pa varfet neuze e-kreiz an hent, ar c’hristen mad en deuz bet ar pez en devoa c’hoant da gaout.\n5. — Setu ama penaos ec’h anavezer an den a labour evit Doue hep-ken. Da genta, ne vez morse enn enkrez, petra-bennag ne d-euz mad e-bed evit dont gant-han da-benn ; ar pez ne fell ket da Zoue e ve, ne fell ket d’ezhan ive ; d’an eil, ker laouen eo o welet ar mad a ra ar re all, evel pa ve bet great gant-han he-unan ; d’an trede, ne c’hoanta ket muioc’h kaout eur garg kentoc’h eget eun all, ha karet a ra an hini en deuz bet digant ar re ho deuz da welet war-n-ezhan ; d’ar pevare, evit kement a ra ne glask na beza meulet na trugarekeat, ha rak-se mar bez kavet eun abek-bennag enn-han, n’en deuz nec’h e-bed, enn enep laouen eo, o veza labouret evit Doue hep-ken. Mar bez meulet a-vad, he galoun ne c’houez tamm, ha lavaret a ra da c’hloar ar bed ar pez a lavare sant Iann Avila : « Kea kuit, re zivezad oud deuet, rak kement am beuz great, am beuz roet pell a zo da Zoue. »\n6. — Setu pe dre hent e kerz an den war-zu joaiou ar baradoz ; o veza laouen gant ar pez a blij da Zoue evel ar servicher mad. « Mar hor beuz an eur-vad da ober eun dra-bennag hag a blij da Zoue, eme zant Krizostom, petra a c’houlennomp-ni ous-penn-ze. Ha ne d-eo ket ar brasa digoll, ar vrasa eurusded a c’hell eur c’hristen mad da gaout, gellout plijout d’he Grouer ? »\n7. — Jezus-Krist ne c’houlen netra e-bed ken digant an ene. Bez’ e fell d’ezhan e ve atao evel eur ziel war galoun ha war vreac’h ar c’hristen, ha ne rafe he-man netra nemet evit plijout da Zoue. Hogen hag e ve Doue bepred dirak spered an den hag e penn an holl labourou a ra, mar fell d’ezhan beza sant, eme zantez Thereza, ne dle kaout ken c’hoant nemet da blijout da Zoue. Peger bihan ha pegen dister-bennag eo ar pez a vez great evit Doue e talvez muioc’h evelato eget kement a c’houfet da lavaret ; setu ama perak : kement a vez great evit plijout da Zoue, a zo eul labour a garantez, eul labour eo hag a laka ac’hanomp da dostaat oc’h Doue ha da veza a unan ganthan, eul labour, enn eur ger, hag a ro d’e-omp ar madou a bado da viken.\n8. — Lavaret a rear : an hini a zo neat he spered diouz pep sonj all, ha ne glask nemet plijout da Zoue, a zo evel ma ve bet tremenet dre fournès an nev ; dre ar fournès-se a laka an houarn da veza aour, da lavaret eo a laka an traou distera a reomp, evel ma ’z eo all labour, an ehan hag an diverr amzer, hag an ebad a gemeromp, da dalvezout aour ar garantez santel. Setu perak e krede santez Madalen a Bazzi ez a, pa varvont, rag-êeun d’ar baradoz, hep tremen dre dan ar purgator, ar re a labour bepred hag a zo ho spered êeun ha troet d’ar mad evel-se. Merket eo enn eul levr santel zo e voa eur manac’h o chom he-unan enn eul leac’h distro hag a ioa boaz, a-raok ober pep tra, da zevel he zaoulagad war-zu an nev. Unan-bennag a c’houlennaz out-han perak e rea an dra-ze : « Evit klask an tu, eme-z-han, na d-aio taol e-bed a-biou, da lavaret eo, evel eur chaseer a viz êeun a-raok tenna, evit miret na dafe he daol da goll, hag evit gellout tizout an Aotrou-Doue ha plijout d’ezhan hep tro. » Evel-d-han a dle ober pep kristen, araok staga gant he labour, e-pad he labour hag a-barz distaga diout-han, o sevel he spered peb enn amzer war-zu Doue, hag o kas d’ezhan kement tra a ra.\n9, — Ar re a labour, ha ne evesaont nemet oc’h ar pez a fell da Zoue, ho deuz enn ho spered eur frankiz santel, eur frankiz ha ne dreo roet nemet da vugale Doue ; ar frankiz-se a ra d’ezho digemeret a galoun vad ar pez a blij da Jezus-Krist, hep sellet ‘oc’h ar garantez ho deuz evit-ho ho-unan, hag ive oc’h ar stad a reont euz an dud. Karantez Doue a laka pep tra hevel d’ar galoun ; eun dra c’houero a dalv d’ezhi eun dra c’houek, dilezel a ra ar pez a gar evit karet ar pez a fell da Zoue, ober a ra an traou distera hag ar re ziesa kerkoulz hag ar re vrasa hag ar re easa ; gant ma plijint da Zoue a zo a-walc’h.\n10. — Eun taol braz a dud a fell d’ezho servicha Doue el leac’h-ma-leac’h, er stad-ma’r-stad, gant he-man pe gant hen-nez, e-berr, gant an dra-man pe gant an dra-hont ; anez ne servichint ket anezhan, pe mar he zervichont, gwelit penaos ? Poan spered ho deuz atao, atao krignet ho ene gant eur prenv-bennag, atao ez int pennasket gant ar garantez ho deuz out-ho ho-unan, ha dre-ze ne zastumont mad e-bed euz an holl madoberou a reont ; atao kaer ho deuz emaint, evel ma lavarfet, war glaou ruz-tan, o veza ma kav d’ezho e teu cheo an Aotrou-Doue pounneroc’h-pounera d’ho diou-skoaz. Evit ar re a gar Jezus gant eur gwir garantez, ar re-ze a-vad n’ho deuz ket brasoc’h dudi eget ober ar pez a fell d’ezhan ; kel laouen int pa vezont izeleat evel pa vezont hueleat. Setu petra a ra an hini a gar Jezus-Krist e gwirionez, ha setu ive petra dleomp da ober o terc’hel penn oc’h ar garantez hor beuz ouz-omp hon unan, oc’h ar garantez-ze a ra d’hor c’halou’n c’hoantaat an enoriou a gav d’ezhi a zo mad da gaout.\n11. — Red eo e vemp distag dioc’h pep tra hag e doare vad da zilezel traou ar spered, ar beden pe ne d-euz forz petra, pa vezomp galvet el leac’h all gant an Aotrou-Doue. An tad Alvarez, eun dervez m’en devoa eur pez labour da c’hober, gant aoun na deuje da goll ar gwel euz a Zoue, a ieaz diwar he labour da c’hober eur penned peden. Neuze, an Aotrou-Doue a lavaraz d’ezhan : « Petra-bennag n’ema ket ho labour gan-en brema, a-walc’h e tle beza em befe-me roet va-unan al labour-ze d’e-hoc’h da c’hober. » Setu eur gentel euz ar re wella evit ar re a vez nec’het, rak-tal ma vez red d’ezho senti hag ober eun dra-all-bennag, o choum hep lavaret ho fedennou. An nec’h-se ho deuz ne d-eo ket a-berz Doue, a-berz an droug-spered pe anezho ho-unan eo e teu. Plijout da Zoue pe vervel : setu eno diviz an holl zent.\nD’e-hoc’h-hu, va Doue, e roan va c’haloun. Ha petra eo va c’haloun, siouaz ! Great e voa bet gan-e-hoc’h evit ho karet hep-ken, hag evelato ez eo bet savet enn hoc’h enep. Sellit a druez out-hi brema, o va Jezus ! Keuz e deuz da veza pec’het enn hoc’h enep ha karet a ra ac’hanoc’h. Ia, va Doue ha va Zalver, keuz am beuz da veza bet disprizet ho kourc’hemen, hag hiviziken e fell d’in senti ouz-hoc’h hag ho karet, kousto pe gousto. Dre ar garantez hag ar vadèlez ho peuz bet da vervel evidoun war ar groaz, lakiit brema va ene ha va c’haloun d’ho karet stard, grit m’ho karin muioc’h eget n’en em garan va-unan, rak, va Jezus, c’houi a zo mignoun mad va ene, ar mignoun n’em beuz nemet-han. Piou eta a c’hellfen-me da garet enn he leac’h, piou ar mignoun hevel ouz-hoc’h en deuz roet he vuez evit va zavetei ? Penaos eta e c’hellfen-me choum hep ho karet ? Ne ankounac’hain birviken pegen dizanaoudek oun bet enn ho kever, ha ouela a ran gant keuz ha glac’har d’am fec’hejou. Den reuzeudik ma ’z oun ! Kollet ha maro e voan, ha brema mar d-oun distroet ouz-hoc’h, brema mar d-oun beo c’hoaz, ez eo dre nerz ho kras hag ho trugarez em c’hever. Hiviziken, ne fell d’in beva nemed evit ho karet, c’houi a zo va mad dreist pep mad ! Grit eta, Aotrou va Doue, grit ma karin ac’hanoc’h, o karantez hep ment e-bed. Ne c’houlennan ken tra ouz-hoc’h, Gwerc’hez Vari, c’houi a zo va mamm, lakiit ac’hanoun e-touez ho servicherien, ha grit ive, me he ped, ma vezin digemeret e-touez gwir zervicherien Jezus, ho Map.\nAdtapet diwar « https://br.wikisource.org/w/index.php?title=Seisved_kentel&oldid=74744 »\nKemmoù diwezhañ degaset d'ar bajenn-mañ d'an 24 Gwe 2015, da 13:37.


Buhez ar Zent. pages 496, 497. Encyclopédie Marikavel.\npages 496, 497\nFelisite a oa eun itron vras eus kêr Rom, eun intan'vez, seiz mab d'ezi, a zave en doujanz hag en karante ar gwir Doue.\nBeleien an doueou fôz he diskuilhas. Ar prefed Publius a reas d'ezi dont d'e gaout ha, dre gaer ha dre heg, e klaskas ober d'ezi senti ouz lezennou an impalaer.\nDa bromeseou ne douelfont ket ac'hanon ha da c'hourdrouzou n'am diskarfont ket ; rak ar Spered-Santel a zo ennon hag a vir ouz an drouk-spered da zont a benn ac'hanon ; setu perak e vezin trec'h d'it keit ha ma vezin beo, ha pa varvin, az trec'hin gwelloc'h c'hoaz.\n- Paour kez zo ac'hanout, ma kavez c'houek mervel, lôsk, da vihanan, da vugale da vevan.\n- Ma bugale, eme Felisite, a vevo, ma ne ginnigont ket a ezans d'an doueou, mes dal ma refont eun torfed henvel ouz hennez, e varvfont eus ar maro a bado da viken !\nAn de war-lerc'h, Publius a reas dougen e gador-varn war leuren Mars, hag eno, dirak ar bobl, e reas digas 'n e gichen an itron Felisite hag he bugale, hag e lavaras d'ezi :\n- Kemer true ouz da vugale, pôtred seder evel mac'h int, hag i en kreiz o yaouankiz.\n- N'eo ket dleet d'it kemer true ouzimp en doare-ze ! Hag o trei warzu he fôtred : Savet ho taoulagad en nenv, ma bugale, ha sellet d'an nec'h, elec'h m'eman ar C'hrist ouz ho kedal gant e zent. Stourmet evit hoc'h ineou, ha diskouezet da Jezuz-Krist pegement e karet anezan.\n- Petra,. emezan, dirazon e kredez ober gwap eus gourc'hemennou hon mistri !\nHag e c'halvas ar mab henan, Janvier ha, dre bromeseou ha dre c'hourdrouzou, e klaskas ober d'ezan kinnig ezans d'an idolou.\n- Diskiant eo da aliou, eme ar pôtr ; furnez an Otrou Doue am harpo, hag am graio goest da vezan trec'h da bep tra.\nKerkent, ar barner a roas urz d'e skei gant gwial ha d'e gas d'ar prizon.\nFelix, an eil eus ar bôtred, a deuas neuze e dro : « Arabad d'it kredi, emezan, e c'hellfez diframman karante Jezuz-Krist eus ma c'halon, nag eus kalon hini ebet eus ma breudeur. »\nRaktal e oe grêt d'ezan en em denn.\nAn trede, Philip, a deuas : « Ar re, emezan, a ginnig ezans d'an doueou a vezo kastizet da virviken. »\nPa oe pellaet, Silvan, ar pevare, a lavaras : « Ar re a ador an diaoulou a gouezo gante er maro hag en tan a bado da viken ! »\nEur wech kaset Silvan d'ar prizon e oe digaset Alexandr: «Me, emezan, eo servijer ar C'hrist; hen anzao a ran a c'henou ; stag on outan a galon ; hen adori a ran heb ehan. »\nGoude Alexandr, Vital, ar c'houec'hvet, a gomzas : « An holl doueou a zo diaoulou, kouls hag ar re a ador aneze ! »\nGoude Vital e oa tro ar zeizvet, Marsial : « Oh ! eme,zan da Bublius, ma ouezfec'h ar poaniou a zo, er bed-all, o c'hedal ar re a ador an idolou ! Ar re ne anzavfont ket eo Jezuz-Krist Mab Doue a yelo holl da dan an ifern. »\nPublius a roas da anaout da Vark-Aurel penôs oa tremenet ar prosez. An impalaer a roas urz raktal d'o lazan en doareou dishenvel ; ar mab henan a oe lazet a dôliou skourje, an eil hag an trede a dôliou baz, ar pevare a oe tôlet eus uhel war e benn d'an traou, an tri yaouankan a oe dibennet.\nFelisite a welas he seiz mab o vervel hag a oe dibennet he-unan, pevar miz goude. Lavaret a c'heller eta e oe eiz gwech merzerez, rak maro pep-hini eus he bugale en devoa grêt kement a boan d'ezi hag he maro he-unan.


Pajenn:Dizanv - Ar c’henta Miz Mari, 1868.djvu/197 - Wikimammenn\nPajenn:Dizanv - Ar c’henta Miz Mari, 1868.djvu/197\nmaouc’h. Ar Verc’hez a oa a-galon atao gant Doue ; ha me ken digalon en e zervich ! Mar grafen evita ar pez a raan evit ar bed ac an droug-spered ! O ! Mari, c’hui vel va laoskentez e kever Doue ; grit m’am bezo lod ive eus ar garantez ac ar galon vad a lekeac’h en oc’h oberou, ac a roe buez da gement vad a reac’h.\nEvit ober mad kement oc’h euz da ober, sellit en ho coustians da velet pegen dissevel ouc’h diouz ar Verc’hez en oc’h oberou. Mar d-ouc’h atao digalon enno, dizonj tre eus a Zoue, neuze emaouc’h pell diouz Mari, voall-disevel diouti.\nAdtapet diwar « https://br.wikisource.org/w/index.php?title=Pajenn:Dizanv_-_Ar_c’henta_Miz_Mari,_1868.djvu/197&oldid=124588 »\nKemmoù diwezhañ degaset d'ar bajenn-mañ d'an 9 Eos 2018, da 10:49.


Yann-Frañsez ar Gonideg - Wikipedia\n(Adkaset eus Ar Gonideg)\nAr geriadurour ha yezhadurour breizhat Yann Frañsez ar Gonideg (diwar Geriadur ar Skrivagnerien ha Yezhourien Lukian Raoul)\nYann Frañsez Vari ar Gonideg ( Konk-Leon 1775-1838 Pariz), a oa ur yezhour ha geriadurour brezhoneg. Un den a bouez eo en istor ar brezhoneg, rak kempennet en deus kalzik doare-skrivañ hor yezh ha degemeret eo bet e gemmoù gant an dud zo deuet war e lerc’h. Ul levr yezhadur ha geriadurioù en deus savet, ha troet en deus ar Bibl e brezhoneg. Gant e labourioù en deus degaset brud en-dro d’ar brezhoneg ha broudet en deus tud all da vont war studi hor yezh (Brizeug, Laenneg, Kervarker). Tad ar brezhoneg pe reizher ar brezhoneg zo bet graet anezhañ gant e ziskibien.\n1.2 E vugaleaj\n1.3 Pell diouzh Breizh\n4 Reizhadennoù ar Gonideg\nGanet e oa e Konk-Leon d’ar 4 a viz Gwengolo 1775 en ur familh noblañsoù bihan.\nMab e oa da Yves-Charles Le Gonidec (Eozen Charlez ar Gonideg, e levr Lukian Raoul), a oa komis an tailhoù e Lokournan, ha da Anne-Françoise Pohon. E vamm a oa un intañvez addimezet e 1765, ha div verc'h he devoa: Marie-Jeanne ha Marie-Françoise de Penfeunteuniou. Ur verc'h all o doe an daou bried, a voe anvet Marie, met mervel a reas da zaou viz e 1766. Ur mab all o doe e 1770, François-Marie, met mervel a reas da bemp bloaz d'an 23 a viz Mae 1775. Ur verc'h all o doe e 1771, a varvas en deiz ma oa ganet. Ur mab all a voe ganet e 1772, anvet Nicolas-Marie. Ha Jean-François e 1775.\nE 1777 e varvas ar vamm er gwentloù hag ar bugel dizanv a zouge, e Konk-Leon. Goude-se e voe dilezet ar vugale gant an tad a yeas da chom de Vro-Dreger. Advabet e voe ar vugale, hag an daou vab a voe advabet gant e voereb Jeanne-Renée de Kersaozon.\nTremen a reas e vugaleaj e Trebabu, e ti e voereb Kersaozon. Mont a reas war e studi da skolaj Landreger etre 1787 ha 1791. E-pad an Dispac'h gall e voe harzet dre ma oa nobl, ha toullbac’het e Brest hag e Karaez etre miz Gwengolo 1793 ha miz Kerzu 1794. Mont a reas da guzhat da Drebabu, da vaner ar familh Kersaozon, ha da vaner Kerveatouz, e parrez Plouarzhel goude-se. Hogen, daoust d’ar pezh a voe kontet gantañ, ne seblant ket en dije kemeret perzh da vat er Chouanerezh. D’ar mare-se eo moarvat e krogas da vezañ troet gant ar brezhoneg ha d’e studiañ a-zevri.\nPell diouzh Breizh[kemmañ | kemmañ ar vammenn]\nE 1804, dindan Napoleon, ez eas da labourat evit ar Verdeadurezh ha dont da vezañ komis e Mererezh ar C’hoadoù. Labourat a reas e meur a gêr : Pariz, Hamburg (1812), Nancy, Moulins hag Angoulême. Eno e chomas meur a vloaz. E 1812 e varvas e dad e Lanvaodez, da 75 bloaz er baourentez.\nE Naoned edo o chom etre 1814 ha 1816. Eno, e 1816, e timezas da Jeanne Maljean, ur vaouez eus dugelezh Luksembourg. Ur mab o doa dija, Pierre-Xavier, ganet e 1808, unan all o doe e 1818, anvet Robert-Charles-Marie.\nWar e amzer vak e laboure war dachenn ar brezhoneg, o klask sevel un doare-skrivañ resis ha disklêriañ reolennoù ar yezhadur. E 1807 ez embannas e levr yezhadur (Grammaire celto-bretonne) ma tispleg reizh ar gerioù ha reolennoù ar c’hemmadurioù. Ne oa bet levr yezhadur ebet ken klok abaoe al levr Le Sacré Collège de Jésus, ennañ ur yezhadur hag ur geriadur, a oa bet embannet e 1657 gant an tad Maner. E Pariz e oa bet ezel eus an Akademiezh keltiek, ur gevredigezh ouiziek verrbad, krouet e 1805, ha ma veze kavet tud evel La Tour d’Auvergne pe Jacques Cambry.\nE 1821 e lakaas embann ur geriadur kelt-ha-brezhonek (Dictionnaire celto-breton ou breton-français), a voe adembannet, goude e varv, dre aked Kervarker e 1850.\nGoude-se e labouras war ur geriadur galleg-brezhoneg. Met lakaet en doa e soñj ivez treiñ ar Bibl e brezhoneg, rak gouzout a rae e oa bet ul levezon bras war ar c’hembraeg gant troidigezh ar Bibl er yezh-se. Broudet e voe d’e ober gant pastored eus Kembre. E droidigezh eus an Testamant Nevez (Testament Nevez hon Aotrou Jezuz-Krist) a voe embannet e 1827 en Angoulême, gant skoazelloù arc’hant o tont eus ar Bible Society e Londrez. En abeg da se ne voe ket aotreet gant eskob Kemper, an aotrou Poulpiquet (1759-1840), ar pezh a dalvez ne voe ket implijet en ilizoù.\nMont a reas war e leve e 1834 ha mont da Bariz ma kavas un tamm labour e kompagnunezh an Assurances générales, savet ha renet gant ur Breizhad, an aotrou Gourkuñv. Dilennet e voe ar Gonideg da ezel eus an Ensavadur Istorel (Institut Historique) e 1834. Labourat a rae neuze war e c’heriadur galleg-brezhoneg, a voe embannet dre aked Kervarker e 1847 (Dictionnaire français-breton). Mervel a reas e Pariz d’an 12 a viz Here 1838.\nDouaret e voe e bered Lokrist, e-kichen Konk-Leon. War e vez e weler ur maen-koun, warnañ enskrivadurioù e brezhoneg hag e kembraeg.\nPennad-pennañ : Bez ar Gonideg e Konk-Leon\nGoude e varv e voe adembannet gant Kervarker e yezhadur (1839), e c’heriadur brezhoneg-galleg (1850) hag e c’heriadur galleg-brezhoneg (1847), ha gant Amable Troude e zaou c’heriadur ivez (1860) hag e v-Bibl santel (1866).\nGwelout ar pennad Geriadur ar Gonideg.\nBras e voe levezon ar Gonideg evit azginivelezh ar brezhoneg, daoust ma ne oa ket ur skrivagner dispar ha daoust ma c’heller tamall dezhañ bezañ bet un tammig re c’hlanyezhour. E zibaboù evit un doare-skrivañ resis a voe degemeret diouzhtu gant Kervarker (1815-1895), aozer Barzhaz Breizh ha brudet-bras en XIXvet kantved. Heuliet e voe dibaboù ar Gonideg gant muioc’h-mui a dud war-lerc’h, dreist-holl goude ma vije savet eskob Kemper, an Aotrou Joseph-Marie Graveran (1793-1855), a-du ganto e 1840. Diskibien niverus en devoe, dreist-holl Kervarker a gendalc’has gant e labour geriadurouriezh. En XXvet kantved e talc’has Frañsez Vallée ha Roparz Hemon d’an hent bet treset gantañ.\nGrammaire celto-bretonne, 1807 ; Adembannadur : 1838  \nDictionnaire celto-breton, 1821 \nKatekiz historik 1821.\nTestamant nevez hon aotrou Jézuz-Krist. Trôet é Brézounek, gant I.F.M.M.A. Le Gonidec. e ti Trémeau, Angoulem, 1827 \nDictionnaire français-breton, 1847. Embannet gant Kervarker war-lerc'h marv an oberour. \nDictionnaire breton-français, 1850. Embannet gant Kervarker \nBibl Santel pe Levr ar Skritur Sakr - Embannadur 1866 - L. Prud’homme. (Levr kentañ, Eil levr).\nBizitou d'ar Sakramant Sakr ha d'ar werc'hez santel, lékéat é Brézonek gant ann aotrou Le Gonnidec. Adembannet gant A. Troude. 1867 \nLouis Dujardin. La vie et les œuvres de Jean-François-Marie-Maurice-Agathe Le Gonidec, grammairien et lexicographe breton, 1775-1838, Imprimerie Commerciale & administrative, 17 rue jean-Jaurès, Brest, 1949.\nSellet er Wikimammenn : Yann-Frañsez ar Gonideg.\nLiamm war du geriadurioù brezhonek, ha hini ar Gonideg: .\nAdtapet diwar « https://br.wikipedia.org/w/index.php?title=Yann-Frañsez_ar_Gonideg&oldid=1861048 »


Mona - Wikimammenn\nAl Liamm, 1957 (p. 41-48)\n— Selaou ! eme Alan.\nEdo ur c’harr o pignat du-hont gant an hent. Draskadennoù ar rodoù o storlokat er skoaselloù, a zassone en aer yen, evel ma vije bet an hent tost tre, en tu all d’ar c’hleuz. Ar paotr-karr a gane.\n— Ar portezour ! eme Alan. Bloaz ’zo n’em boa ket klevet e ganaouenn.\nAlan a dride e galon o kavout hep kemm e vro c’henidik.\n— Bep lun, en ur vont da gas bleud da gêrioù ar menez, e kan ar portezour, abaoe bloavezhioù, ar ganaouenn a glevez. N’eus ket par, war e veno, d’an diskan-se da lakaat ar jav da vont ingal gant an hent.\nNe oa kemm ebet er vro, en amzer o vont e-biou.\nEdomp degouezhet e penn pellañ ar waremm. Ul lamm a rejomp war ar c’hleuz gant nerzh hon arzelloù yaouank. Etre div wezenn-bin e tarzhas an draonienn, gant koadoù ha brouskoadoù ruz war an holl diribinoù, pradoù glas er goueled, hag, er c’hroaz-hent, du-hont, un ti a-zoare, nevez-razet, gwenn-kann.\n— Ar Gelvezeg Vihan !\n— N’emañ ket pell, a soñje Alan ; n’eo ket distaliet c’hoazh an daol ha dour skaotañ a zo war an tan.\nHag e oa diwezhat.\n— O ! n’eus den ?\nAzezañ ’reas Alan e-barzh an oaled, war ur piler koad, ha me er c’hogn all, war un dorchenn vroenn. Alan, gant ur skilhenn, a dabac’he ar glaou hag al ludu. Pignat a reas ur fulenn bennak er siminal.\n— Kentañ gwech he gwelis, emezañ, e oa e pardon an Neñv. Fichet e oa, evel ma tle ur bennhêrez bezañ fichet ; voulouz betek he diskoaz, he brozh aour-meudennet, un davañjer seiz gwenn. Hep dale emichañs e vi pedet da vezañ paotr-enor…\nAn nor a zigoras war he fouez. Ur boutad avel a leunias an ti.\nUr paour-kaezh kozh, krommet war e vazh, a zeuas tre, hag a azezas war ar gador dostañ.\n— ’M eus aon n’emañ ket Mona er gêr, a lavare Alan, o vont hag o tont dre an ti.\n— Ne vo ket pell ken, a lavaras an hini kozh.\nMamm Mona a zeuas en ti gant ur vriad vleñchoù.\n— A ! salud ! moereb.\n— Sell, ’ta ! ha c’hwi a zo aze ?\n— Ni eo !\n— Ha pe vare oc’h degouezhet er vro ?\n— Ar mintin-mañ.\n— Hag emaoc’h pell ’zo en ti ?\n— Ur pennad ’zo. Edomp o vont skuizh ha warnes riellañ, a lavaras Alan, en ur farsellat.\n— Gwir eo, pell on bet gant va zroad. Hag a nevez ’ta, yaouankizoù ?\nMamm Mona a c’houlenne diganimp petra a oa nevez !…\n— N’eus e Kêr-Iz nemet traoù kozh…\n— An ti amañ, d’an nebeutañ, a zo bet gwisket kaer, emeve ; ’m eus aon eo evit eured ar verc’h ?\n— Feiz, va Doue, hag ez eo, ya !\n— A !… eme Alan.\n— Ya ! nevez dimezet eo Mona. Ne ouiec’h ket ? Feiz ! pemzek deiz dres. Ret e oa ober d’an ti ur c’hempenn en diavaez, hag ur fich en diabarzh. Koulskoude…\n— Pemzek devezh ’zo ?…\n— O ! ur friko dister, ur friko paour…\n— Ya ! Mona ne vourre mui er Gelvezeg Vihan. Alias e komze diwar da benn… Pell ’zo e lavare e vije aet da labourat e kêr. Ur bennhêrez !… Ma n’eo ket un druez !… An tad ez eas droug ennañ. Aner avat, eo bet dezhañ dialiañ Mona. Mont a reas da Vontroulez daoust d’he zad ha d’he mamm. Daou viz goude, e timeze gant ur martolod eus Kameled… An tad n’eo ket bet en eured.\n— Na c’hwi ?\n— O ! ar mammoù !… Daou zevezh on bet e Montroulez. Hogen, mall a oa ganin dont en-dro. Bremañ emañ an daou gozh o-unan er c’hroaz-hent. Ne zeu den amañ abaoe m’eo aet kuit ar verc’h ; den. Pep hini, avat, a sent ouzh e blanedenn, ha kavout a ra din e vezo eürus.\n— Ha gwaz Mona a ya d’ar mor ?…\n— Diwall, Alan, ma leugnin ar gastolodenn : an dour a zo war an tan a zo aet da aezenn. Ha tan dindan, ma vezo prest ar rouzig bremaik.\n— N’ouzon ket hag amzer hon eus, a lavaras Alan.\n— Emichañs n’oc’h ket deut d’ar gêr da labourat ?\n— Ha te, Kaou, emezi, te a zo deut ivez d’ober ur weladenn dimp ?\n— Ya, siwazh ! a huanadas an hini kozh. Ne oan ket evit chom ken, skornet e oan, ha va bizied a oa marv ouzhin. War an hent-se e c’hwezh un avel fall. A-boan ma em eus torret, er mintin-mañ, ur banerad vein.\n— N’out ket yac’h, neuze ?\n— Ha ne vezin ket ken ! Emañ an derzhienn warnon. Ur pistig a vir ouzhin plegañ va c’hein.\n— Arabat dit dont d’az labour dre un amzer ken kriz.\n— Dre amzer glouar ha dre amzer fall, e renko ar re baour labourat dalc’hmat.\n— Kalz arc’hant a vankan deoc’h, pelloc’h, emezañ, lentik.\n— Feiz ! Kaou, ne ran ket bemdez ar gont. Bez dichal, avat : ne vez lakaet war ar c’hoch nemet an dud onest. Petra gemeri ?\n— O ! moereb, a hopas Alan, emañ an dour o virviñ. Aozit dimp buan bep a vanne rouzig tomm, ha lakait e-barzh ar gwellañ lip-e-bav a gavot war stal ar romoù. Marteze an tad kozh a gemero ivez un dra bennak ?\n— Ar baotred yaouank a bae ur banne dit, Kaou, a lavaras dezhañ e pleg e skouarn an ostizez. Petra ’vo lakaet dit ?\n— M’ em bo neuze ur banne odivi.\nAn torrer-mein a oa bet, hep mar, p’edo en e vrud, ur c’haer a zen. Evit d’e zremm bezañ livet kalet ha roufennet don, en ur labourat en avel hag en heol, e zaoulagad glas, damguzhet gant mourennoù stank, a oa glan ha sioul. E zivesker, evel divesker an dorrerien-mein, a oa gwaskedet, betek an daoulin, en heuzoù plouz stardet gant ul las kanab. Bep ur mare e toc’helle gant ar paz krign staget outañ.\n— Dremm un denjentil, emeve da Alan.\nHag Alan am respontas :\n— Gouenn ar menez.\n— Ba ! Lan, a lavaras ar vestrez, taol dimp ur ganaouenn, ha n’ eo ket mouskanañ an hini eo.\n— N’ eo ket torret, emezañ, en ur sevel. Trala- laderidonra-tralalalalenno.\n— Asa ! Lan, te a zo un eostig pe ur goapaer.\n— Ma ! setu amañ sonioù all, war donioù anavezet.\nAlan a dennas e dog, a droñsas milginoù e chupenn betek an ilinoù. Reutaat a reas e gorf, reutaat a reas e vouezh, hag e tistagas e ganaouennoù farsusañ, annezet en e eñvor abaoe bloavezhioù.\nAn torrer-mein a sune e gafe loaiad ha loaiad. E zaoulagad a oa sklerijennet gant goulaouig al levenez.\n— N’eo ket gwir, tad kozh, emeve, ar re yaouank a dle lammat ha kanañ ?\n— O oad eo.\n— Alo ! yec’hed, neuze !\n— Yec’hed !\nPep hini a stokas e werenn. An devezhour kozh a grene e vrec’h. Ne dae ket ar mousc’hoarzh — ur paour-kaezh mousc’hoarzh dister — diwar gorn e vuzell. Pelloc’h e vije chomet ouzh taol, nemet mamm Mona a lavaras dezhañ :\n— Bremañ, Kaou, ez eo ret dit mont d’ ar gêr, a-raok ma vo kollet ganit nerzh da vanne. Ul lev hanter dre amzer skornet a zo ur pennad mat a hent.\n— Ober a rin an hent, a lavaras Kaou, mao an tamm anezhañ.\n— Bennozh Doue, deoc’h ho-taou, emezañ.\nAlan, azezet war ar skabell, a skarzhe gant laonenn e goñtell, ar gramenn galetaet e garanoù golo an daol.\n— N’eo ket tomm en ho ti, moereb.\nDistreiñ a rejomp dre an hevelep hent, goustad. An delioù staget gant ar skorn ouzh al leton, hag ar bodoù sec’h kouezhet e-pad ar goañv, a zraske dindan hon treid. Ar c’hoad a oa difiñv. E tu ar stankenn, dindan ar c’helvez hag ar bezo, ur c’hi a harzhe er ribouloù, e fri ouzh an douar, o redek ar c’had. Labousedigoù a nije diouzh o c’hlud. Ar c’hi a lammas dreist ar c’hleuz, a gammigellas dre ar foenneg, betek ar stêr Arc’hant, a yudas d’al laez div pe deir gwech, hag a redas davet ur paotr saout e gwasked ar c’hleuz.\nTreiñ a rejomp er c’hoad, goude treizhañ ar stêrig e Sant-Mikael. An hent a oa goudoret gant bodennoù kelvez ha gwez kelenn. Heoligennoù an diribin a oa gwisket a van ha bleuniet a vrug limestra. Dour sklaer a verade diouzh ar roc’h, penn-da-benn an hent, eus eienennoù sklintin kuzhet er raden-bleiz, pe a neudenne diouzh geotennoù hir, hag a vilbilhe war grouan an naozioù.\nHag e pignemp. El laez, Alan a chomas a-sav. Distreiñ a teas e benn, ha, goude ur sell ouzh an oabl :\n— Henozh, emezañ e vezo skorn du.\nEn draonienn e lufre glaster ar pradoù. Ar paotr saout a oa kludet en ur goudor all, souchet en e groc’hen dañvad. War an dorgenn enep, ur vaouez a rastelle delioù sec’h. Er c’hroaz-hent, ti Mona a oa gwenn-kann e-tal ar saprennoù du.\n— Un abadenn c’hoarzhin ac’h eus aozet dimp, bremaik, emeve.\n— Ya ! An hini kozh en deus bet e walc’h a nerzh-kalon ’vit mont en-dro d’ ar gêr.\nC’hwitelladenn diamen an tren a dregernas penn- da-benn ar stankenn. Dre un hent all, ar portezour, echuet gantañ e zevezh, a zistroe d’ ar vilin, ha diskan an hevelep kanaouenn a c’hournije a gaouadoù dre ar gwaremmoù skornet.\n— N’eus kemm ebet er vro.\nAdtapet diwar « https://br.wikisource.org/w/index.php?title=Mona&oldid=149823 »\nKemmoù diwezhañ degaset d'ar bajenn-mañ d'an 21 C'hwe 2019, da 16:48.


Muioc'h muiañ a dud a vez degemeret e Ostaleri ar galon, e Kemper\nlundi 20 novembre 2017 à 19:18 Par Pauline Kerscaven, France Bleu Breizh Izel\nRoet e vo lañs dimeurzh da deirvet koulzad ha tregont ar goañv Ostalerioù ar galon. E Kemper, da skouer, e teu muioc'h muiañ a dud, dreist-holl e-pad ar goañv.\nAbaoe dek vloaz emañ Bernez Moguerou o reiñ un tamm sikour e Ostaleri ar galon. © Radio France - Pauline Kerscaven\nKroget eo tud a youl-vat Kemper da brofañ boued dilun. A-bep seurt traoù a vez servijet d'an dud : legumajoù, bara, boestoù-mir, produioù evit ar babigoù...\nMet n'eus ket nemet boued a vez roet. "Moien zo d'an dud da vont da droc'hañ o blev, tu zo ivez kemer dilhad pe mont da sinema", eme Bernez Moguerou, e-karg eus ar boued er Restos abaoe dek vloaz.\nPezh a zo pouezhus ivez evit an dud a teu eo eskemm kenetrezo, en ur evañ ur banne kafe da skouer. "Amañ e c'heller kaozeal eus ar c'hudennoù 'teus, hep bezañ sellet fall", a zispleg Cathy, ur vaouez a teu ingal div wech ar sizhun.\nBernez Moguerou a zispleg perak ez eus kement a dud e-pad ar goañv.\nSikouret e vo 800 den, marteze muioc'h, e-pad ar goañv\nN'eus nemet 300 den a zo enskrivet evit poent. Met "tamm ha tamm e teuio muioc'h muiañ. Sikouret e oa bet 800 den ganeomp warlene, a gendalc'h Bernez. Tud o unan eo dreist-holl, repuidi ha maouezed gant bugale."\nSetu perak eo ret kaout boued. "Aesoc'h eo amañ da geñver rannvroioù all. Roet e vez boued deomp gant an embregerezhoù bras" , a zispleg Bernez, hag a zo o paouez resevout boestoù-mir pesked, profet gant Connétable.\nMet evit sikour an holl dud-mañ eo ret kaout tud a youl-vat. Ma z'oc'h dedennet evit rein un tamm sikour e c'helloc'h mont e darempred gant skipailh Kemper.\nReportaj France Bleu e Ostaleri ar galon, e Kemper.


Breudeur Guichen - Wikipedia\nFrédéric ha Jean-Charles Guichen gant Red Cardell\nSonerezh keltiek, Sonerezh Breizh, Sonerezh a-vremañ\nAr Vreudeur Guichen, Fred ha Jean-Charles, zo daou soner brudet e Breizh hag a laka an dud da zañsal er festoù-noz. Jean-Charles Guichen a zo ur gitarour hag e vreur ur soner akordeoñs. 9 albom o deus graet abaoe 20 vloaz.\nGanet eo Frederic Guichen e Breizh e 1972.\nBet en deus Jean-Charles Guichen e c'hitar kentañ d'an oad a 6 vloaz ha kroget eo diouzhtu gant ar solfadurezh hag ar gitar klasel. Bounted gant berzh bominabl ar strollad Ar Re Yaouank, gwir tsunami en egor sonerezhel breizhek ar bloavezhioù 1990, evel m'eo degouezhet gant Alan Stivell pe Dan Ar Braz bloavezhioù a-raok, Fred ha Jean-Charles, o tont euz bed ar festoù-noz, a ginnig deomp hiriv oberennoù arnevez gwriziennet don.\n1 O buhez arzour\n2 Kenlabouret o deus gant\n2.1 O fladennoù\nO buhez arzour[kemmañ | kemmañ ar vammenn]\nE 1986, e klevas Jean-Charles sonerezh Breizh evit ar wech kentañ. Kregiñ a reas da c'hoari er festoù-noz asambles gant e vreur Frederic Guichen ha lesanvet int « Ar Re Yaouank ». E 1987-1988 e kavjont David Pasquet gant e vombard hag Gaël Nicol gant ar Binioù kozh. Kroget int da c'hoari asambles ha krouet o deus un albom anvet « Sidwel » deuet er-maez e 1989. Goude e teuas Stéphane De vito gant ar gitar-bout da gemer perzh er strollad e-pad ur pennadig. E 1990, e teuas Jean-Charles Guichen da vezañ ur muziker a-vicher. E 1992, e krouas Jean Charles Guichen ur strollad, gant e vreur Frederic Guichen ha Christophe Le Helley, anvet Bran. Ur pennadig goude ez eas kuit Christophe eus ar strollad evit mont gant Tri Yann. Jean-Charles ha Frederic Guichen a zo paouezet gant ar srollad Bran hag adkroget int gant « Ar Re Yaouank ». E 1996, e krouas Jean-Charles Guichen an triad PSG (Pellen,Sibéril,Guichen) gant Soïg Siberil ha Jaques Pellen. C'hoari a reont gitar o-zri. E 1998, ez eo paouezet strollad « Ar Re Yaouank » da c’hoari, ha neuze, en deus divizet Jean-Charles krouiñ ur bladenn e-unan anvet « Jean-Charles Guichen » Hag e vreur Frederic a savas ivez un albom e-unan anvet « La Lune Noire ». Jean-Charles Guichen a yeas goude gant Jacques Pellen er « Celtic Procession ». Ur pennadig goude Jean-Charles a grouas an Trio Guichen gant e vreur. E 2000, e voe pedet an daou vreudeur Guichen da c'hoari en albom « Back to Breizh » gant Alan Stivell. Krouet eo bet ar « Projet X » gant Frederic ha Jean-Charles Guichen, hag un tammig diwezhatoc'h, e 2001, e kejas ar vreudeur Guichen gant Etienne Callac ha David Hopkins. Evel-se ez eo bet krouet « Guichen Quartet ». Ur bloaz goude e teuas er-maez kentañ albom ar strollad anvet « Mémoire Vive ». E 2002, e c'hoarias Jean-Charles Guichen gant David Pasquet ha Sylvain Barou (Barou-Pasquet-Guichen) E 2004, ec’h embannas ar strollad Guichen Quartet ur bladenn-arc’hant nevez anvet « Frère » asambles gant Etienne Callac ha Antonin Volson.\nBetek pelec'h int bet o c'hoari ? E Polonia, Spagn, Italia, Belgia, Alamagn, Karachi, Lahore, Islamabad e Pakistan, Jakarta, Singapour, Phnom Phen hag Angkor e Kambodia, Moncton e Kanada, Taipei e Taïwan, Tahiti e Polinezia ha Tokyo e Japan.\nKenlabouret o deus gant[kemmañ | kemmañ ar vammenn]\n1992 : Pat O’May\n2000 : Gwenc'hlan\n2000 : Jacques Pellen\n2000 : Alan Stivell\n2008 : Gwennyn\n2008-2009 : Red Cardel\n1995 : Guitares celtiques\n2000 : Taÿfa\n2003 : Dominique Babilotte\n1992: Fest-Noz Still Alive\n1992: Pat O'May - Bob up\n1995: Guitares celtiques\n1995: Breizh Positive\n1997: Ar Re yaouank\n1998: La Lune Noire\n1998: Jean-Charles Guichen\n2000: Gwenc'hlan – un peu d'air\n2000: Tayfa – Awal\n2000: Jaques Pellen – Celtic Procession\n2000: Alan Stivell – Back to Breizh\n2002: Mémoire vive\n2007: Dreams of Brittany\nAdtapet diwar « https://br.wikipedia.org/w/index.php?title=Breudeur_Guichen&oldid=1824944 »


27/02/2018 - Bretagne Info\nDevezh kelaouiñ diwar-benn dispac’h ar Gurded hag enoriñ Kendal Breizh d’an 10 a viz Meurzh e Karaez.\nMignoned Kendal Breizh, e gamaladed stourm amañ ha du-hoñt, Kurded Breizh, Keneildedoù kurd Breizh a bed kement den kengred d’al lid enor publik a vo dalc’het d’an 10 a viz Meurzh 2018, e-doug un devezh kelaouiñ diwar-benn dispac’h ar Gurded.\nKaraez (29) – Leurenn Glenmor\nD’ar Sadorn 10 a viz Meurzh etre 1e GM ha 5e GM.\nDevezhiad kelaouiñ diwar-benn dispac’h ar Gurded hag Enor da gKendal Breizh.\n1e GM : degemer ar publik\n1e30 – 3e30 : skignadennoù divizoù, taolioù krenn diwar-benn Kurdistan, stourm ar Gurded, ar c’henskoazell etrebroadel, taolioù kelaouiñ.\n3e30-5e : enor da gKendal Breizh.\nKement den pe strollad a garfe kemer ar gaoz e-pad an devezhioù-se zo pedet da enskrivañ dre aze : kendalbreizh@outlook.fr\n• mignoned ha kamaraded stourm Kendal Breizh\n• Kreizenn demokratel kurd Roazhon\n• Keneildedoù kurd Breizh (AKB)\nSkritellig A3 da bellgargañ ha da voullañ evit pegañ.


Pajenn:Le Gonidec - Bibl Santel pe Levr ar Skritur Sakr, eil levr.djvu/129 - Wikimammenn\nPajenn:Le Gonidec - Bibl Santel pe Levr ar Skritur Sakr, eil levr.djvu/129\nha na zihunin̄t két, émé ar roué en deûz da hanô Aotrou ann arméou.\n58. Ével-henn é lavar Aotrou ann arméou : Muriou lédan Babilon a vézô diskaret bétég hô diazez : hag hô fersier ken uc’hel a vézô dévet ; hag ôberiou kémen̄d all a boblou hag a vrôadou a vézô kaset-da-gét, ha dévet, ha bévézet.\n59. Gér a c’hourc’hémennaz Jérémias ar profed, da Zaraias, mâb Nérias, mâb Maasias, p’az éa gan̄t Sédésias, roué Juda, da Vabilon, er pévaré bloaz eûz hé rén ; hôgen Saraias a oa unan eûz ar ré gen̄ta eûz ar proféded.\n60. Ha Jérémias a skrivaz enn eul levr ann holl zroug a dlié da c’hoarvézout war Vabilon ; kémen̄d a oa bét skrivet a-éneb Babilon.\n61. Ha Jérémias a lavaraz da Zaraias : Pa vézi deûet da Vabilon, hag ez pézô gwélet, hag ez pézô lennet ann holl c’hériou-man̄,\n62. É liviri : Té, Aotrou, eo éc’h eûz komzet oud al léac’h-man̄ évid hé zispenna ; évit na choumô enn-han̄ na dén ha loen, ha ma teûi da eunn distrô peûr-baduz.\n63. Ha p’az pézo peûr-lennet al levr-man̄, é stagi out-han̄ eur méan, hag é taoli anézhan̄ é-kreiz ann Eufratez.\n64. Hag é liviri : Ével-sé é vézô gwélédet Babilon, ha na zavô mui a zindân ann an̄ken a zigasinn war-n-ézhi ; hag hi a vézô kaset-da-gét. Bétég-henn éma gériou Jérémias.\nJéruzalem a zô grounnet ha kéméret gan̄t Nabukodonosor.\n1. Sédésias en dôa eur bloaz war-n-ugen̄t pa zeûaz da réni ; hag unnék vloaz é rénaz é Jéruzalem ; hé vamm a oa hanvet Amital, merc’h Jérémias, eûz a Lobna.\n2. Hag hén̄ a réaz ann drouk dirâg ann Aotrou, é kémen̄d ha m’en dôa gréat Joakim,\n3. O véza ma oa frouden ann Aotrou war Jéruzalem ha war Juda, kén n’en dévijé hô distolet a zira-z-han̄ : ha Sédésias en em zavaz a-énep roué Babilon.\n4. Hôgen enn naved bloaz eûz hé rén, enn dékved mîz, enn dékvez deiz eûz ar mîz, chétu pétrâ a c’hoarvézaz : Nabukodonosor, roué Babilon, hén̄ hag hé holl armé, a zeûaz a-énep Jéruzalem ; hag hî a c’hrounnaz anézhi, hag a zavaz kestel war hé zrô.\n5. Hag ar géar a oé grounnet bétég ann unnékved bloaz eûz a rén Sédésias.\n6. Hôgen er pévaré mîz, enn naved deiz eûz ar mîz, é krôgaz ann naounégez é kéar ; ha na oa mui a voéd évit tûd ar vrô.\n7. Ha pa oé gréat eunn difreûz é kéar, ann holl vrézélidi a déc’haz, hag a iéaz er-méaz eûz a géar a-zoug ann nôz, dré hen̄t ar porz a zô étré diou vur, hag a gâs da c’harz ar roué (râg ar C’haldéed a c’hrounné kéar trô-war-drô) ; hag hî a iéaz-kuît dré ann hen̄t a gâs d’ann distrô.\n8. Hôgen armé ar C’haldéed a iéaz war-lerc’h ar roué ; hag hî a bakaz Sédésias enn distrô a zô war harz Jériko ; hag ar ré holl a oa gan̄t-han̄ a déc’haz diout-han̄.\n9. Goudé m’hô dôé kéméret ar roué, é kaschon̄t anézhan̄ da roué Babilon, é Réblata a zô é brô Émat, hag hén̄ a varnaz anézhan̄.\n10. Ha roué Babilon a lékéaz laza mipien Sédésias dira-z-han̄ ; lakaad a réaz ivé laza holl brin̄sed Juda é Réblata.\n11. Hag hén̄ a dennaz hé zaoulagad da Zédésias, hag a chadennas anézhan̄ : ha roué Babilon hér c’hasaz da Vabilon, hag hel lékéaz enn eur vac’h bété deiz hé varô.\n12. Hôgen enn naon̄tékved bloaz eûz a rén Nabukodonosor, roué Babilon, er pempved mîz, enn dékved deiz eûz ar mîz, é teûaz Nabuzardan, prin̄s ann armé, péhini a c’hourc’hémenné é Jéruzalem dré urs roué Babilon.\n13. Hag hén̄ a zévaz tî ann Aotrou, ha tî ar roué, hag holl diez Jéruzalem, hag ann holl diez vrâz.\nAdtapet diwar « https://br.wikisource.org/w/index.php?title=Pajenn:Le_Gonidec_-_Bibl_Santel_pe_Levr_ar_Skritur_Sakr,_eil_levr.djvu/129&oldid=162475 »\nKemmoù diwezhañ degaset d'ar bajenn-mañ d'an 17 Mae 2020, da 15:32.


Tan dehi - Wikipedia\n2 Lors Jouin\n3 Soig Siberil\nTan dehi 'zo bet savet gant Lors Jouin ha Soig Siberil hag a oa dija asambles en "Ours du Scorff". Savet eo bet ar c'homzoù hag ar sonennoù gant Lors Jouin. An ton mousfentus a deu da vezañ skoemp. Sikouret eo bet Lors Jouin gant Humphrey Lloyd Humphreys a-benn sevel ar c'homzoù e brezhoneg. Heuliet e vez pep kanaouenn gant gitar Soig Siberil en un doare dous ha brav da glevout. Met estreget gitar Soig Siberil a zo o c'hoari e Tan dehi, klevet e vez ivez, ur sakso, ur piano, ur strollad pevar kouevr, un eil gitar met ivez ul laz-kanañ.\nLors Jouin[kemmañ | kemmañ ar vammenn]\nDesket en deus Lors Jouin kanañ en ur selaou ar re gozh. Abaoe un nebeud bloavezhioù e krou e ganaouennoù e-unan. Krouiñ a reas gant un nebeut mignoned an "Ours du Scorff", ha war-lerc'h: "Toud 'Sames" gant Jean-Michel Veillon hag a-benn ar fin an "Orks" gant sonerien estrenvro.\nSoig Siberil[kemmañ | kemmañ ar vammenn]\nSoig Siberil a zo unan eus sonerien gitar brudetañ e Breizh. Kroget eo Soig da seniñ gitar da 18 bloaz, kemer a reas war-lerc'h skouer war ar folksong( Bob Dylan...) ha war ar blues. C'hoariet en deus er strolladoù-mañ: "Sked", "Gwerz", "Pennoù Skoulm", "Den", "Kornôg", "Kemia", "Orion", "Ours du Scorff". Krouiñ a reas e 1993 e albom kentañ: DIGOR, hag e 1996 e eil albom met ar wech-mañ e unan: MAEN-GLAS, hag e 2003, sikouret gant pevar den e krouas un albom all: "Du coté de chez Soig".\nhttp://www.mcguigans.fr/photosupload/petitdwn0804050204template_r3_c1.jpg http://farm2.static.flickr.com/1390/1195883118_0d8d32eda8.jpg?v=0 http://membres.lycos.fr/zibouleto/liens/soig.jpg\nAdtapet diwar « https://br.wikipedia.org/w/index.php?title=Tan_dehi&oldid=656633 »\nKemmoù diwezhañ degaset d'ar bajenn-mañ d'an 24 C'hwe 2010, da 06:10.


Barycypraea fultoni - Wikipedia\nHoc'hig-mor Fulton isspesad massieri\nGenad : Barycypraea\nBarycypraea fultoni a zo unan eus an daou spesad a vez renket er genad Barycypraea e kerentiad an hoc'higed-mor hervez Word Register of Marine species WORMS. Ur spesad kregin ral pe ral-tre a vev er morioù don an hini eo. Betek 1987 ne oa bet kavet kregin nemet e stomokoù pesked en un dachennig eus Natal. Dibaoe eo bet kavet e lec'hioù all, gant splujerien ha dragourioù e lec'hioù all e Suafrika hag er Mozambik.\nDiskrivet eo bet ar spesad gant Sowerby e 1903 dindan an anv genad Bernaya. An anv fultoni a zo bet ret en honor da Hugh C. Fulton un dastumer ha gwerzher a vro Saoz (1861-1942) ha zo bet perc'henn an hinienn gentañ ha nemeti kavet e-pad pell.\nHeñvelanvioù a zo hervez an diskriverien evit ar spesad-se daoust d'an anv Barycypraea fultoni o vezañ implijet un tamm muioc'h eget ar re all:\nCypraea fultoni Sowerby, 1903 hervez ar re a renk an holl spesadoù Cypraeidae er spesad nemetañ Cypraea.\nBernaya fultoni Sowerby, 1903 anv an diskrivadenn hag anv aet da get.\nBarycypraea fultoni fultoni (Sowerby, 1903) a vez kavet e biz Suafrika hag a zo ral-tre.\nBarycypraea fultoni amorini (Raybaudi, 1989) a vez kavet e Mozambik hag a zo ral-tre.\nBarycypraea fultoni massieri (Lorenz, 1991) a vez kavet e Mozambik hag a zo ral.\nKregin brav ha ral eo an Barycypraea fultoni. Kavet e vezont er mor don etre 60 ha 250 m donder.\nMentoù boutin ar c'hregin bras-se a zo etre 54 mm ha 80 mm hirder, met e c'hell bezañ kavet hiniennoù korrig betek 48 mm gour, pe ramz, betek 83 mm.\nBarycypraea teulerei a zo ur spesad tost a-walc'h. Muracypraea mus ur spesad eus Amerika ar c'hreiz gant tresadennoù ha livioù damheñvel.\nLec'h bevañ ar spesad a zo er meurvor Indez er Suafrika hag er Mozambik.\nKeñveriañ kostezoù ur Barycypraea fultoni gant ur Barycypraea teulerei\nKeñveriañ diazoù ur Barycypraea fultoni gant ur Barycypraea teulerei\nKein un Hoc'hig-mor Fulton\nEvit kalz dastumerien eo ur seurt 'gral' kregin an hoc'hig-mor ral-se, abalamour d'e ralded, d'e bravantez d'e istor ha d'e briz.\nAn anv 'fultoni' a zo bet roet en enor da Hugh C. Fulton un dastumer ha gwerzher a vro Saoz (1861-1942) ha oa perc'henn an hinienn gentañ ha nemeti kavet. Gwezet en deus ar grogenn-se d'un dastumer all, Trechmannu e 1930 evit 30 pound Saoz. Eman an tip-se er British Museum bremañ. E-pad ar 85 bloaz goude an diskrivadenn n'eo bet kavet kalz kregin Barycypraea fultoni. E 1970 n'eo oa annavezet nemet ur 25 krogenn bennak kavet e stomokoù pesked hag an hanter anezho nemetken en ur stad deread. Goude-se eo bet sonjet e veve ar spesad er mor-don. E 1975 eo bet skrivet ur pennad a zisplege e oa e stomokoù ar spesad pesk Sparodon durbanensis e veze kavet an hoc'higed-mor Fulton. Kalz kregin o doa merkoù dent pesked hag e oa skrivet e oa mat kalite ar c'hregin ma oa lonket anezho gant ar pesked nebeut eurvezhioù a-raok.\nA-raok 1987 e oa ral-spontus ar c'hregin.\nE-penn kentañ ar bloavezhioù 1990, ur grogenn disi pe dost a veze gwerzhet etre 10 ha 15 000 USD. Div grogenn a oa gant grezhour breudet Gino Raybaudi zo bet gwerzhet 25 000 USD an tamm.\nE 1988 eo bet gwerzhet ur Barycypraea fultoni da 37 000 USD, marteze ar grogenn kêrañ gwerzhet. Ar priz uhel-se a oa liammet gant ar fed e oa ral spontus d'ar mare-se.\nDibaoe eo bet kavet lod all bev gant splujerien ha dragourioù er SuAfrika. Bagoù rusian (sovietek) a zo deuet adalek 1987 da zragiñ er Mozambik e-lec'h o deus kavet ur c'hementad mat a gregin. Chom a ra ral ar spesad, met diskennet eo kalz ar prizioù a oa e 2002 tro-dro da 300-400 USD evit ur grogenn etre, gant sioù, ha 600-1000 USD evit ur grogenn disi pe dost.\n↑ lec'hienn WORMS Word Register of Marine species, bet sellet outi d'an 06 a viz Eost 2014, http://www.marinespecies.org/aphia.php?p=taxdetails&id=527719(en)\n↑ Ul lodenn eus ar pennad-mañ a zo troet diwar ar pennad anvet "Ципрея Фултона (ru) " = Hoc'hig-mor Fulton war ar wikipedia e rusianeg Handelv eus ar 6 a viz Eost 2014.\nAdtapet diwar « https://br.wikipedia.org/w/index.php?title=Barycypraea_fultoni&oldid=1825395 »


Pajenn:Morvan - Buez ar Zent, 1894.djvu/203 - Wikimammenn\nPajenn:Morvan - Buez ar Zent, 1894.djvu/203\nveze e kement leac’h ma tremene ; rak ober a rea ken aliez a virakl hag a gammed. Ann dud a zirede a vandennadou da c’houlenn ar vadiziant, ha dre ma kreske niver ar gristenien, Patris a rea beleien nevez, a zave ilizou ha kouenchou, hag a lakea eskibien ama hag ahont da c’houarn ann dud fidel. Evelse e teuaz heb dale ar feiz hag ann devosion da veza krenv enn Irland hag ann enezenn vraz-ma, a ioa kent leun a baianed, a veritaz hiviziken beza hanvet Enezenn ar Zent.\nE kreiz he veachou hag he labouriou abostolik, sant Patris ne golle morse ar zonj euz a Zoue. He adori a rea tri c’hant guech bemdez var bennou he zaoulin, hag enn noz e lenne levr ar salmou e daou bennad. Beva a eure betek ann oad a zaouzek vloaz ha pevar-ugent pe var dro, hag he varo euruz a erruaz er bloaz 464.\nAr zant-ma, enn he iaouankiz, a bede Doue kant guech enn noz, ha divezatoc’h epad m’edo o prezeg ann Aviel enn Irland, hen adore tri c’hant guech bemdez var bennou he zaoulin heb kounta ar salmou a lavare enn noz. Ezomm oc’h euz da bedi Doue bemdez, n’euz fors piou e veac’h ; rak bemdez oc’h euz ezomm euz he c’hrasou, Mes red eo he bedi dreist holl dioc’h ar mintin ha dioc’h ann noz : dioc’h ar mintin, evit kinnig d’ezhan ho tevez hag ho labour, ha dioc’h ann noz, evit he drukarekaat ha goulenn pardoun diganthan euz ho pec’hejou. Seul-vui a labour oc’h euz da ober, seul-vui e tleit pedi ; rak netra ne deui da vad ganehoc’h ma ne ro Doue he vennoz d’ho labour. Mes red eo pedi gant respet ha gant devosion ; penaoz e fell d’ehoc’h beza selaouet gant Doue ma ne c’houzoc’h ket hoc’h-unan petra livirit ?\nann trivac’hved devez a viz meurs\nSant Gabriel, arc’heal, eo ann eil euz ar seiz prins euz ann env a zo ato dirak tron ann Aotrou Doue evit kemeret he ursiou hag ho c’has el leac’h ma’z eo dleet. Ann holl a c’hoar ez euz nao c’heur elez. Ann daou genta eo ar Seraphined hag ar Cherubined; hojen\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/203&oldid=137386 »


Pajenn:Perrot - Bue ar Zent.djvu/863 - Wikimammenn\nPajenn:Perrot - Bue ar Zent.djvu/863\nda chom bepred gwerc’hez ; pedi a reas eta he mamm da c’hortoz, en eul lavaret d’ezi e oa c’hoaz re yaouank, ha n’he devoa ken c’hoant nemet da chom ganti.\nWar ze, Eutychia a gouezas gwall-glanv. Lusia a blêe ganti noz-de ; mes kaer he devoa ober, ar c’hlenved a wasae bepred. Eun devez e kinnigas d’he mamm mont da bardonan da ve santez Agatha, da gêr Gatan ; ar be-ze a oa brudet bras abalamour d’ar miraklou a c’hoarveze warnan. Mont a rejont o-diou. Epad ma oa daoulinet Lusia e-tal ar be, santez Agatha a ’n em ziskouezas d’ezi en eur lavaret :\n— Lusia, ma c’hoar muian-karet, perak e c’houlennet diganin ar pez a c’hallet kaout hoc’h-unan ? Jezuz-Krist, ho pried, a ro d’ec’h ar pez a glasket : ho mamm a zo pare.\n— O ma mamm vat, Doue en deus roët d’ec’h eur c’hras kaer ; fizianz am eus e rofet d’in, d’ho tro, ar pez a c’houlennan diganec’h en e hano ; rannet etre ar beorien ar pez oac’h en zonj da rei d’in, de ma eured, rak grêt am eus le da chom bepred gwerc’hez.\nAr vamm a roas he asant ha ne zaleas ket da implian peadra he merc’h en oberou a drugare.\nO welet se, hon dijentil a oe kement a zroug ennan mac’h eas da gât ar gouarner evit diskuilh e oa Lusia kristenez. Ar gouarner a reas he gervel hag a c’hourc’hemennas d’ezi kinnig ezans d’an doueou. Lusia a respontas d’ezan :\n— N’anavezan nemet eun Doue, krouer an nenv hag an douar ; d’ezan am eus roët ma madou, ha ne c’houlennan nemet mervel dre garante evitan.\n— Peuc’h, eme ar gouarner, ni welo bremaïk ha ne deuio ket ar poaniou a benn ac’hanoc’h.\n— Ar poaniou a c’houzanvont evit Jezuz-Krist, eme ar zantez, n’oufent ket ober d’e verzerien tevel : e-unan en deus lavaret d’eze, en e Aviel, ne dleont ket bezan nec’het kas goût petra da respont d’ar varnerien ; rak ar Spered-Santel a gomzo dre o genou.\n— Ha c’houi gred, eme ar gouarner, eman ar Spered-Santel ennoc’h ?\n— Ya, kredi a ran eman ar Spered-Santel en kement den a zo en stad ar c’hras.\n— Mar doc’h breman templ ar Spered-Santel, eme an den kri-ze, hepdale ne vefet ken.\nHag e roas urz d’he c’has d’eun ti fall evit ma vije dizenoret. Mes petra eo galloud an dud hag an ifern unanet,\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/863&oldid=141180 »